****

*ОБЩИНА БРУСАРЦИ*

**

**АКТУАЛИЗИРАН**

**ОБЩИНСКИ ПЛАН ЗА РАЗВИТИЕ**

**НА ОБЩИНА БРУСАРЦИ**

**ЗА ПЕРИОДА 2007 - 2013 г.**

**Изготви: „Институт за управление на програми и проекти” ЕООД**

**Управител:.............................**

**Петър Стоянов**

**С Ъ Д Ъ Р Ж А Н И Е:**

**Списък на таблиците** ...................................................................................................... 4

**Използвани източници на информация** ...................................................................... 5

**Използвани съкращения** ................................................................................................ 6

**І. В Ъ В Е Д Е Н И Е** ........................................................................................................... 8

**ІІ. Актуализиран социално-икономически профил на община Брусарци** ............. 9

1. **Географско положение** ..................................................................................... 10

**2. Демография** ......................................................................................................... 13

**3. Икономическо развитие** ............................................................................. 20

**А. Промишленост** ............................................................................................... 20

**Б. Селско стопанство** ...................................................................................... 23

**В. Туризъм** ..................................................................................................... 28

**Г. Пазарна инфраструктура** ................................................................................ 29

**4. Социална сфера** .................................................................................................. 29

**А. Доходи** ............................................................................................................. 29

**Б. Безработица** .................................................................................................... 31

**В. Социални дейности** ....................................................................................... 34

**Г. Здравеопазване** .......................................................................................... 36

**Д. Образование** ............................................................................................. 36

**Е. Култура и културно-историческо** .................................................................. 38

**Ж. Спорт** .......................................................................................................... 39

**5. Техническа инфраструктура** ........................................................................... 39

**А. Водоснабдяване и канализация** ................................................................... 40

**Б. Транспортна мрежа** .................................................................................... 42

**В. Енергийна мрежа** ....................................................................................... 44

**Г. Съобщителна мрежа** ..................................................................................... 45

**6. Териториална структура** ..................................................................................... 46

**7.Състояние на околната среда** ............................................................................. 47

**А. Екологично състояние** .................................................................................... 47

**Б. Защитени територии** ...................................................................................... 49

**В. Управление на твърдите битови отпадъци** ................................................. 49

**Г. Пречиствателни станции** ................................................................................ 49

**8. Актуализиран SWOT анализ** .............................................................................. 50

**ІІІ. Визия, приоритети, специфични цели и мерки за развитие на общината** ....... 53

**1. Визия** .................................................................................................................... 53

**2. Приоритети** .......................................................................................................... 54

**ІV. Актуализирана финансова таблица, обобщаваща ресурсите за реализация на залегналите в общинския план дейности и проекти**................................................. 55

1. **Списък на реализираните проекти за периода 2007-2012 г.** ....................... 74

**V. Осигуряване на информация и публичност на Общинския план за развитие** .. 79

**VІ. Изпълнение, наблюдение, контрол и актуализация на Общинския план за развитие** .................................................................................................................. 80

**Списък на таблиците**

**Таблица 1: Основни характеристики;**

**Таблица 2: Разпределение на населението по населени места;**

**Таблица 3. Население 2007-2011 г.**

**Таблица 4: Естествено движение на населението 2007-2010 г.**

**Таблица 5. Население по населени места и възрастови групи (в навършени години);**

**Таблица 6: Динамика на основните показатели на община Брусарци, 2007-2011 г.**

**Таблица 7. Произведената продукция 2007-2011 г.**

**Таблица 8. Брой фирми в община Брусарци;**

**Таблица 9. Структура на фирмите в община Брусарци по размера на заетостта;**

**Таблица 10. Произведена продукция, община Брусарци;**

**Таблица 11. Засети площи със земеделски култури по стопански години;**

**Таблица 12. Средна годишна заплата на наетите лица по трудово и служебно правоотношение по икономически дейности 2007-2010 г.**

**Таблица 13. Безработни лица 2007-2012 г. (ср. год.)**

**Таблица 14: Разпределение на населението на 15 и повече години по населени места и икономическа активност към 01.02.2011 година;**

**Таблица 15: Разпределение на социалните помощи по групи социално слаби лица за 2012 г.**

**Таблица 16: Разпределение на учениците по училища за 2012 г.**

**Таблица 17: Разпределение на броя на децата по ДГ за 2012 г.**

**Таблица 18: Водоснабдяване на населените места от община Брусарци-2012г.**

**Таблица 19. Общинска пътна мрежа - 2012 г.**

**Използвани източници на информация**

1. **Методически указания за актуализиране на действащите стратегии и планове за регионално и местно развитие - 2009 година, МРРБ**
2. **Общински план за развитие на община Брусарци 2005-2013 г.**
3. **Междинната оценка Общински план за развитие на община Брусарци 2005-2013 г.**
4. [**Програма**](http://brusartsi.com/assets/Strategicheski%20Dokumenti/2013/Progama%20en.%20efek..pdf)**на Община Брусарци за насърчаване използването на енергия от възобновяеми източници и биогорива 2012–2015 г.**
5. **Общинска** [**Програма**](http://brusartsi.com/assets/Strategicheski%20Dokumenti/2012/Programa%20en.%20efektivnost%20-%202012-2013.pdf)**за енергийна ефективност 2012–2013 г. и** [**План**](http://brusartsi.com/assets/Strategicheski%20Dokumenti/2012/Plan%20za%20en.%20efektivnost%20-%202010-2016.pdf)**за Енергийна ефективност 2010–2016 г.**
6. [**План**](http://brusartsi.com/assets/Strategicheski%20Dokumenti/2012/PIR%20Brusartsi%202007-2013.pdf)**за икономическо развитие на Община Брусарци 2007–2013 г.**
7. [**Стратегия**](http://brusartsi.com/assets/Strategicheski%20Dokumenti/2012/Stategia%20obshtinska%20sobstvenost%202011-2015.pdf)**за управлението на общинската собственост в Община Брусарци 2011-2015 г.**
8. **Общинска** [**Стратегия**](http://brusartsi.com/assets/Strategicheski%20Dokumenti/2012/Strategia%20i%20Plan%20razvitie%20socialni%20yslygi%202011-2015.pdf)**(2011-2015 г.)  и План за развитие на социалните услуги**
9. **Общинска** [**Стратегия**](http://brusartsi.com/assets/Strategicheski%20Dokumenti/2013/Strategia%20za%20integrirane.pdf)**за интегриране на ромите 2012–2020 г.**
10. **Общинска** [**Програма**](http://brusartsi.com/assets/Strategicheski%20Dokumenti/2013/obshtinska%20programa%20ZD.pdf)**за закрила на детето 2012 г.**
11. [**Програма**](http://brusartsi.com/assets/Strategicheski%20Dokumenti/2013/fizichesko%20vuspitanie.pdf)**за развитието на физическото възпитание и спорта в Община Брусарци за периода 2012–2016 г.**
12. [**Програма**](http://brusartsi.com/assets/Strategicheski%20Dokumenti/2012/Programa%20CHITALISHTNA%20deinost%202012.pdf)**за развитие на Читалищната дейност в Община Брусарци за 2012 г.**
13. **Годишен доклад за наблюдението на изпълнението на Общинския план за развитие на община Брусарци 2007 – 2013 г.**
14. **Списък на реализираните проекти /дейности със собствени общински средства, включително капиталови разходи за периода 2007-2012 г. на община Брусарци**

**Използвани съкращения**

**АМ Автомагистрала**

**БВП Брутен вътрешен продукт**

**БДУВ Басейнова дирекция за управление на водите**

**ВЕЦ Водноелектрически централи**

**ВЕИ Възобновяеми енергийни източници**

**ВиК Водоснабдяване и канализация**

**ДМА Дълготрайни материални активи**

**ЕС Европейски съюз**

**ЕТК Европейски транспортен коридор**

**ЗЗ Защитена зона**

**ЗМ Защитена местност**

**ИЗП Използвана земеделска площ**

**ИКТ Информационно комуникационни технологии**

**КАВ Качеството на атмосферния въздух (КАВ)**

**МОСВ Министерство на околната среда и водите**

**МСП Малки и средни предприятия**

**МРРБ Министерство на регионалното развитие и благоустройството**

**НСИ Национален статистически институт**

**ОП Оперативна програма**

**ОПР Общински план за развитие**

**ПДК Пределно допустими концентрации**

**ПСПВ Пречиствателна станция за питейни води**

**ПСОВ Пречиствателна станция за отпадни води**

**ПЧИ Преки чуждестранни инвестиции**


**РПМ Републиканска пътна мрежа**

**СЗР Северозападен район**

**СН Средно напрежение**

**ТП Трафопост**

**ЦДГ Целодневна детска градина**



**І. В Ъ В Е Д Е Н И Е**

Общинският план за развитие на Община Брусарци за периода 2007-2013 г. е приет от Общински съвет Брусарци с Решение № 93/23.03.2005 г.


Настоящата актуализация на Общинския план за развитие на Община Брусарци за периода 2007-2013 г. е разработена за остатъка от периода до края на 2013 г. в съответствие с Методическите указания за актуализиране на действащите стратегии и планове за регионално и местно развитие, одобрени от Министъра на регионалното развитие и благоустройството със Заповед № РД-02-14-844/20.05.2009 г. и Закона за регионално развитие и правилника за приложението му в сила от 31.08.2008 г.

Настоящата актуализация е разработена от „Институт за управление на програми и проекти” ЕООД, гр. София .

В процеса на актуализиране на плана на Община Брусарци бяха проведени редица консултации със заинтересованите страни за актуализиране на външните и вътрешните фактори за нуждите на SWOT анализа, както и за уточняване на визията, приоритетите и целите за развитие, като са отчетени постиженията през периода 2007 – 2012 г. и настъпилите промени във външната и вътрешната среда в Община Брусарци. В процеса на разработване са взети предвид процесите, които са претърпели най–динамични изменения в последните години – равнището на безработицата, движението на населението и работната сила, демографското състояние и други допускания, отразени в следните документи:

* ***Годишен доклад за наблюдението на изпълнението на ОПР за периода 2008-2010 г.*** (Приложение № 1), на основание чл. 91, ал. 4 от Правилника за прилагане на Закона за регионалното развитие (ППЗРР). Годишният доклад е одобрен от Общински съвет Брусарци с Решение № 247, Протокол №43 от 24.03.2011 г. Копие от Годишния доклад е представено на Министерство на регионалното развитие и благоустройството (МРРБ), в изпълнение изискванията на чл. 91, ал. 5 от ППЗРР, и на Председателя на Областния съвет за развитие на Област Монтана, в изпълнение изискванията на чл. 91, ал. 7 от ППЗРР;
* ***Годишен доклад за наблюдението на изпълнението на ОПР за периода 2011 г.*** (Приложение № 2), на основание чл. 91, ал. 4 от Правилника за прилагане на Закона за регионалното развитие (ППЗРР). Годишният доклад е одобрен от Общински съвет Брусарци с Решение №40, Протокол № 7 от 28.03.2012 г. Копие от Годишния доклад е представено на Министерство на регионалното развитие и благоустройството (МРРБ), в изпълнение изискванията на чл. 91, ал. 5 от ППЗРР, и на Председателя на Областния съвет за развитие на Област Монтана, в изпълнение изискванията на чл. 91, ал. 7 от ППЗРР;
* ***Годишен доклад за наблюдението на изпълнението на ОПР за периода 2012 г.*** (Приложение № 3), на основание чл. 91, ал. 4 от Правилника за прилагане на Закона за регионалното развитие (ППЗРР). Годишният доклад е одобрен от Общински съвет Брусарци с Решение №162, Протокол № 22 от 28.03.2013 г. Копие от Годишния доклад е представено на Министерство на регионалното развитие и благоустройството (МРРБ), в изпълнение изискванията на чл. 91, ал. 5 от ППЗРР, и на Председателя на Областния съвет за развитие на Област Монтана, в изпълнение изискванията на чл. 91, ал. 7 от ППЗРР.
* ***Междинна оценка на Общинския план за развитие на община Брусарци за периода 2007-2013 г.***, (Приложение № 4), разработена от Консорциум „Монтана консулт 2012” по проект: Проучвания, изследвания и анализи на политиките за развитие на Област Монтана по проект „Координирани действия за разработване, наблюдение, анализ и оценка на политиките за развитие в област Монтана”, финансиран по Оперативна програма "Административен капацитет", Бюджетна линия BG051PO002/10/1.3-04, Приоритетна ос I Добро управление, Подприоритет 1.3. „Ефективна координация и партньорство при разработване и провеждане на политики”. Предстои одобрението й от Общински съвет Брусарци.
* ***Списък на реализираните проекти/дейности за периода 2007-2012 г. на община Брусарци*** (Приложение № 5), разработен от ОбА Брусарци.

Актуализираният ОПР на Община Брусарци е съобразен с националните и европейски планови документи, като са отчетени възможностите на Европейските фондове, чрез националните Оперативни програми, както и спецификите и възможностите на Община Брусарци.

Актуализираният план за развитие на Община Брусарци съответства на Националната стратегическа референтна рамка; Оперативните програми: Развитие на човешките ресурси, Регионално развитие, Околна среда, Административен капацитет и Програмата за развитие на селските райони; Националната стратегия за регионално развитие; Регионалната стратегия за развитие на Северозападен район за планиране; Областната стратегия за развитие на Област Монтана и секторни и местни стратегии и планове в Областта на околната среда, енергийната ефективност, ВЕИ и други. Актуализираният план за развитие е в съответствие и с раздел: Стратегически насоки за разработване целите и приоритетите на общинските планове за развитие на Област Монтана.

**ІІ. Актуализиран социално-икономически профил на община Брусарци**

**1. Географско положение**

Община Брусарци е разположена в Северозападната част на Република България, на територията на област Монтана в западната част на Дунавската хълмиста равнина, по терасите на река Нечинска бара, десен приток на Лом, на височина 125 м.

На изток от Брусарци се издига височината Поломски венец.

Граничи с общините Монтана, Лом, Медковец и Ружинци.

Разстоянието от общинския център – гр. Брусарци до областния град Монтана е 37 км, до град Лом – 25 км, до Белоградчик – 45 км и до столицата град София – 148 км. Географското положение на общината създава добри условия за осъществяване на връзки с други общини. Брусарци е център на община, в която влизат още 9 населени места: с. Смирненски, с. Буковец, с. Одровци, с Киселево, с. Дъбова махала, с. Княжева махала, с. Крива бара, с. Дондуково и с. Василовци.

Територията на общината е 194 553 дка (5,3% от територията на област Монтана) в т. ч. :

|  |  |
| --- | --- |
| Фонд населени места | 10 523 дка |
| Селскостопански фонд | 158 502 дка |
| Горски фонд | 20 975 дка |
| Транспортна инфраструктура | 1 312 дка |
| Кариери | 211 дка. |

*Данните са взети от ОбА Брусарци*

Водните площи на територията на общината са 3 030 дка, разпределени както следва:

|  |  |
| --- | --- |
| Реки | 914 дка |
| Язовири, водоеми и канали | 15 92 дка |
| Блата и мочурища | 214 дка |
| Рибарници | 310 дка |

*Данните са взети от ОбА Брусарци*

***В общината няма територии със специален статут.***

Равнинният характер на релефа, естественото плодородие на почвата и възможностите за механизирана обработка са предпоставка за развитието на растениевъдство, главно в отглеждането на зърнено–хлебни, зърнено–фуражни и технически култури, лозя и овощни градини, а наличието на пасбища създава условия за развитие на животновъдство.

Община Брусарци е разположена в климатичен пояс с умерено–континентален климат, отличаващ се със студена и сравнително продължителна зима, горещо лято и максимум на валежите през юни.

***Общ социално-икономически профил:***

Населението на община Брусарци наброява 5078 души[[1]](#footnote-1) (2011 г.), или 3.4% от населението на област Монтана и 0.6% от това на Северозападния район (СЗР). В общината се включват 10 населени места, в т.ч. центърът на общината - град Брусарци и 9 села. Община Брусарци заедно с община Медковец са най-малки по територия сред другите общини в област Монтана. Територията на община Брусарци обхваща 194.434 кв. км (5.3% от територията на областта и 1.0% от територията на района).

*Таблица 1: Основни характеристики*

|  |  |  |  |  |  |  |
| --- | --- | --- | --- | --- | --- | --- |
| **Показатели** | **2007 г.** | | | **2011 г.** | | |
| Община Брусарци | Дял от: | | Община Брусарци | Дял от: | |
| Област Монтана (%) | СЗР (%) | Област Монтана (%) | СЗР (%) |
| Брой населени места | 10 | 7.7 | 1.5 | 10 | 7.7 | 1.5 |
| Брой градове | 1 | 12.5 | 2.2 | 1 | 12.5 | 2.2 |
| Население (бр.), в т.ч. | 5769 | 3.6 | 0.6 | 5078 | 3.4 | 0.6 |
| Градско население (брой - %) | 1362 - 23.6% | 1.4 | 0.2 | 1208 - 23.8% | 1.3 | 0.2 |
| Селско население (брой - %) | 4407 - 76.4% | 7.3 | 1.7 | 3870 - 76.2% | 7.2 | 1.2 |
| Коефициент на възрастова зависимост | 82.4 | 55.3 | 52.2 | 76.7 | 58.1 | 56.6 |
| Отн. Дял на населението в под трудоспособна възраст (%) | 13.8 | 14.2 | 14.3 | 12.3 | 13.8 | 13.8 |
| Отн. Дял на населението в трудоспособна възраст (%) | 47.2 | 57.3 | 58.6 | 49.1 | 56.6 | 57.3 |
| Отн. Дял на населението в надтрудоспособна възраст (%) | 39.0 | 28.6 | 27.1 | 38.6 | 29.6 | 28.9 |
| Обработваема земя на човек (дка/човек) | 24.4 | 13.1 | 11.7 | 27.7 | 14.2 | 12.9 |
| Заети лица (бр.) | 2922 | 4.8 | 0.8 | 1155 | 2.4 | 0.4 |
| Отн. дял на произведената продукция в селското, горското и рибното стопанство (%) | 18.1 | 5.0 |  | 80.3 | 13.4 |  |
| Отн. дял на произведената продукция в индустрията (%) | 15.3 | 78.0 |  | 1.8 | 68.3 |  |
| Отн. дял на произведената продукция в услугите (%) | 66.6 | 17.0 |  | 17.9 | 18.3 |  |
| Произведена продукция на човек от населението (лв.) | 522 | 498 |  | 885 | 763 |  |
| Равнище на безработица (%) | 23.33 | 14.71 | 11.73 | 37.53 | 20.47 | 18.27 |
| Коефициент на икономическа активност | 38.5 | 45.8 | 46.4 | 41.4 | 47.1 | 44.4 |
| Гъстота на населението (души/кв.км) | 29.7 | 44.3 | 48.8 | 26.1 | 40.7 | 44.4 |


*Данните са взети от Междинната оценка, разработена от Консорциум „Монтана консулт2012” по предоставени показатели от НСИ и Агенцията по заетостта.*

Основните изводи от анализа на данните от таблицата са:

* + Наблюдава се тенденция на намаление на населението на община Брусарци, характерна и за област Монтана и Северозападен район за планиране;
  + В центъра на общината е разположено близо ¼ (23.4%) от общото население;
  + Структурата на населението по основни възрастови групи, както и коефициентът на възрастова зависимост са по-неблагоприятни от средното ниво за областта и СЗР;
  + Налице е задълбочен процес на остаряване на населението;
  + Обработваемата земя на човек от населението в общината е значително повече в сравнение с област Монтана и Северозападен район за планиране;
  + Произведената продукция по сектори на икономиката е с най-висок дял от селското, горското и рибното стопанство, следвана от услугите, а най-нисък е делът на произведената продукция от индустрията;
  + Икономическата активност на населението на общината е по-ниска от средното ниво за областта и СЗР, а равнището на безработица е високо, 1.8 пъти над средното за област Монтана и 2.1 пъти над средното за СЗР.

Община Брусарци е класифицирана и попада към 231-те общини в страната, които са обхванати в Програмата за развитие на селските райони[[2]](#footnote-2) (2007-2013 г.).

1. **Демография**

Населението на община Брусарци към 1.02.2011 г. по данни от проведеното от НСИ преброяване е 5 078 души. От тях 2 542 (50.1%) са жени и 2 536 души (49.9%) са мъже. За изследвания период се запазва структурата на населението по местоживеене - в град Брусарци живеят 1 208 души, или 23.4%, а в селата живеят 3 870 души, или 76.2% от населението на общината.

Населението на общината е разпределено в 10 населени места – град Брусарци и 9 села. 60% от селското население живее в двете средни села (с население 1000-2000 души) - Василовци и Крива бара. В останалите 7 малки и много малки по население села живее 40% от селското население на общината, като най-малко е с. Одоровци (25 души[[3]](#footnote-3)).

*Таблица 2: Разпределение на населението по населени места*

|  |  |
| --- | --- |
| **Населено място** | **Брой жители** |
| ГР.БРУСАРЦИ | 1208 |
| С.БУКОВЕЦ | 182 |
| С.ВАСИЛОВЦИ | 1283 |
| С.ДОНДУКОВО | 392 |
| С.ДЪБОВА МАХАЛА | 103 |
| С.КИСЕЛЕВО | 205 |
| С.КНЯЖЕВА МАХАЛА | 133 |
| С.КРИВА БАРА | 1050 |
| С.ОДОРОВЦИ | 25 |
| С.СМИРНЕНСКИ | 497 |
| **ОБЩО:** | **5078** |

*Данните са взети от Националния статистически институт.*

Населението на община Брусарци постоянно намалява и по-долу е представена диаграма по данни от НБД „Население” за последните няколко години:

*Данните са взети от* *Годишен доклад за наблюдението на изпълнението на ОПР за периода 2012 г. на ОбА Брусарци*

това се дължи на постоянното напускане на голяма част от населението и отправяне към големите и развити административни центрове в страната и чужбина.

За изследвания период 2007-2011 г. по данни на НСИ общото намаление е с 691 души. Средногодишното намаление на населението като абсолютен брой е 173 души, а като относителен дял той е -3.2%. Темповете на намаление на населението на община Брусарци са по-високи от тези на област Монтана (- 3.2%) и Северозападния район (-2.3%) и значително над средното ниво за страната (-0.7%).

*Таблица 3. Население 2007-2011 г.*

| Териториални  нива | 2007 г. | 2008 г. | 2009 г. | 2010 г. | 2011 г. | Прираст 2007-2011 г. | | |
| --- | --- | --- | --- | --- | --- | --- | --- | --- |
| общ | средногодишен | |
| брой | % |
| **Община Брусарци** |  |  |  |  |  |  |  |  |
| общ брой | 5769 | 5599 | 5469 | 5394 | 5078 | -691 | -173 | -3.2 |
| мъже | 2783 | 2695 | 2625 | 2605 | 2536 | -247 | -62 | -2.3 |
| жени | 2986 | 2904 | 2844 | 2789 | 2542 | -444 | -111 | -4.0 |
| бр.жени/100 мъже | 107.3 | 107.8 | 108.3 | 107.1 | 100.2 |  |  |  |
| **Област Монтана** |  |  |  |  |  |  |  |  |
| общ брой | 161161 | 158291 | 155899 | 153066 | 148098 | -13063 | -3266 | -2.1 |
| мъже | 77870 | 76396 | 75158 | 73798 | 72841 | -5029 | -1257 | -1.7 |
| жени | 83291 | 81895 | 80741 | 79268 | 75257 | -8034 | -2009 | -2.5 |
| бр.жени/100 мъже | 107.0 | 107.2 | 107.4 | 107.4 | 103.3 |  |  |  |
| **Северозападен район** |  |  |  |  |  |  |  |  |
| общ брой | 929872 | 916054 | 902537 | 886911 | 847138 | -82734 | -20684 | -2.3 |
| мъже | 451859 | 444546 | 437668 | 429894 | 416333 | -35526 | -8882 | -2.0 |
| жени | 478013 | 471508 | 464869 | 457017 | 430805 | -47208 | -11802 | -2.6 |
| бр.жени/100 мъже | 105.8 | 106.1 | 106.2 | 106.3 | 103.5 |  |  |  |

*Данните са взети от Междинната оценка разработена от Консорциум „Монтана консулт2012” по предоставени показатели на НСИ*

Промените в броя и структурите на населението на общината се определят от неговото естествено развитие[[4]](#footnote-4) и миграционните процеси.

Формираната тенденция на отрицателен естествен прираст продължава и през периода 2007-2010 г. (*виж таблица 3*).

***Раждаемостта*** е в границите 30-50 родени деца средногодишно като през 2010 г. техният брой е 30. Коефициентът на раждаемост (брой живородени деца на 1000 души от средногодишния брой на населението) за периода е 6.7‰ като бележи намаление от 8.4‰ през 2007 г. на 5.5‰ през 2010 г. В териториален аспект раждаемостта на населението на община Брусарци е от най-ниските сред общините в област Монтана. С по-ниска раждаемост са само общини Чипровци и Георги Дамяново. Решаващо влияние върху равнището на раждаемостта и характера на възпроизводство на населението оказват размерът на родилните контингенти и тяхната фертилност. Ниският дял на родилните контингенти (17.2%) ограничава възможностите за разширено възпроизводство на населението. Този процес е последица преди всичко от трайните тенденции на намаление на фертилността и в резултат на това влошаване на възрастовата структура на населението и на най-фертилната част от него (15-34 г.). Съществено значение за равнището на раждаемостта има заетостта на жените. Според данните от преброяването на населението на страната през 2011 г. с по-голям среден брой деца са икономически неактивните (1.6), отколкото икономически активните жени (1.3 при заетите и 1.4 при безработните). Съществени различия във фертилността на жените се наблюдават и в зависимост от източниците на средства за съществуване. Силно влияние върху фертилността на жените оказва и миграцията.

В ***общата смъртност*** на населението на общината се наблюдава стабилизиране около едно сравнително високо ниво (24-26‰). През 2010 г. броят на умрелите е 128, а коефициентът на обща смъртност (брой на умрели лица на 1000 души от средногодишния брой на населението) е 23.6‰ - сходен с този през предходните години. Стойностите на показателя за общината са близки, но по-високи от средните за областта като цяло (20.5‰)и за Северозападния район (19.0‰).

***Детската смъртност*** като абсолютна величина съставлява общо 3 умрели деца на възраст до 1 година за периода 2007-2010 г. Средната стойност на коефициента на детска смъртност (брой умрели деца на възраст под 1 година на 1000 живородени) за последните 4 години не е представителна поради малките стойности на показателя.

Разликата между ражданията и умиранията формира ***естественият прираст*** на населението на общината. Той е отрицателна величина през изследвания период, в резултат, на което населението непрекъснато намалява. През 2010 г. абсолютният брой на естествения прираст е - 98 души. Коефициентът на естествен прираст като разлика между броя на живо ражданията и умиранията през годината на 1000 души от средногодишното население е - 18.0‰. Характерно е, че всички населени места от общината, в т.ч. и град Брусарци са с отрицателно естествено възпроизводство на населението. В с. Одоровци естественият прираст се формира от смъртността, тъй като раждаемостта е „нулева”, поради обезлюдяването и влошената възрастова структура на населението.

За периода 2007-2010 г. населението на общината е намалява средногодишно с около 100 души от отрицателен естествен прираст.

*Таблица 4: Естествено движение на населението 2007-2010 г.*

| **Териториални**  **нива** | **2007 г.** | **2008 г.** | **2009 г.** | **2010 г.** | **2007-2010** | **2007 г.** | **2008 г.** | **2009 г.** | **2010 г.** | **2007-2010** |
| --- | --- | --- | --- | --- | --- | --- | --- | --- | --- | --- |
| **Брой** | | | | | **На 1000 д. от населението - ‰** | | | | |
| **Община Брусарци** | | | | | | | | | | |
| Ср.год. население | 5842 | 5684 | 5534 | 5431 | 5558 |  |  |  |  |  |
| Раждаемост | 49 | 35 | 36 | 30 | 150 | 8.4 | 6.2 | 6.5 | 5.5 | 6.7 |
| Смъртност | 154 | 151 | 151 | 128 | 584 | 26.4 | 26.6 | 27.3 | 23.6 | 26.3 |
| Детска смъртност | 0 | 1 | 1 | 1 | 3 | 0.0 | 28.6 | 27.8 | 33.3 | 20.0 |
| Естествен прираст | -105 | -116 | -115 | -98 | -434 | -18.0 | -20.4 | -20.8 | -18.0 | -19.6 |
| **Област Монтана** | | | | | | | | | | |
| Ср.год. население | 162609 | 159726 | 157095 | 154482 | 157104 |  |  |  |  |  |
| Раждаемост | 1363 | 1372 | 1485 | 1278 | 5498 | 8.4 | 8.6 | 9.5 | 8.3 | 8.7 |
| Смъртност | 3259 | 3106 | 3126 | 3166 | 12657 | 20.0 | 19.4 | 19.9 | 20.5 | 20.1 |
| Детска смъртност | 24 | 17 | 14 | 11 | 66 | 17.6 | 12.4 | 9.4 | 8.6 | 12.0 |
| Естествен прираст | -1896 | -1734 | -1641 | -1888 | -7159 | -11.7 | -10.9 | -10.4 | -12.2 | -11.4 |
| **Северозападен район** | | | | | | | | | | |
| Ср.год. население | 936768 | 922962 | 909294 | 894724 | 908844 |  |  |  |  |  |
| Раждаемост | 7800 | 8034 | 8277 | 7550 | 31661 | 8.3 | 8.7 | 9.1 | 8.4 | 8.7 |
| Смъртност | 17852 | 17042 | 16639 | 16990 | 68523 | 19.1 | 18.5 | 18.3 | 19.0 | 18.8 |
| Детска смъртност | 87 | 73 | 89 | 71 | 320 | 11.2 | 9.1 | 10.8 | 9.4 | 10.1 |
| Естествен прираст | -10052 | -9008 | -8362 | -9440 | -36862 | -10.7 | -9.8 | -9.2 | -10.6 | -10.1 |
| **Р България** | | | | | | | | | | |
| Ср.год. население | 7659764 | 7623395 | 7585131 | 7534289 | 7578842 |  |  |  |  |  |
| Раждаемост | 75349 | 77712 | 80956 | 75513 | 309530 | 9.8 | 10.2 | 10.7 | 10.0 | 10.2 |
| Смъртност | 113004 | 110523 | 108068 | 110165 | 441760 | 14.8 | 14.5 | 14.2 | 14.6 | 14.6 |
| Детска смъртност | 690 | 668 | 729 | 708 | 2795 | 9.2 | 8.6 | 9.0 | 9.4 | 9.0 |
| Естествен прираст | -37655 | -32811 | -27112 | -34652 | -132230 | -4.9 | -4.3 | -3.6 | -4.6 | -4.4 |

*Данните са взети от Междинната оценка, разработена от Консорциум „Монтана консулт2012” по предоставени показатели на НСИ*

Намалението на населението на община Брусарци се дължи основно на отрицателния естествен прираст (повече починали от родени лица), към който се комбинира в по-малка степен и отрицателен механичен прираст.

**Възрастова структура на населението:**

Тенденцията на остаряване на населението се наблюдава в населените места на цялата област, Северозападния район и страната. Стойностите на показателя за община Брусарци обаче са по-неблагоприятни от тези на област Монтана и района по отношение на всички възрастови групи от населението.

*Таблица 5. Население по населени места и възрастови групи (в навършени години)*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Населени места** | **Общо** | **0-4** | **5-9** | **10-14** | **15-19** | **20-24** | **25-29** | **30-34** | **35-39** | **40-44** | **45-49** | **50-54** | **55-59** | **60-64** | **65-69** | **70-74** | **75-79** | **80-84** | **85+** |
| ГР.БРУСАРЦИ | 1208 | 27 | 38 | 43 | 57 | 58 | 40 | 63 | 74 | 83 | 71 | 92 | 92 | 104 | 96 | 89 | 117 | 49 | 15 |
| С.БУКОВЕЦ | 182 | 2 | 1 | 6 | 7 | 5 | 2 | 6 | 4 | 9 | 9 | 5 | 8 | 27 | 21 | 21 | 21 | 15 | 13 |
| С.ВАСИЛОВЦИ | 1283 | 48 | 62 | 49 | 60 | 74 | 60 | 59 | 67 | 73 | 89 | 77 | 90 | 114 | 88 | 109 | 91 | 41 | 32 |
| С.ДОНДУКОВО | 392 | 11 | 13 | 15 | 18 | 12 | 12 | 17 | 16 | 19 | 25 | 28 | 23 | 41 | 33 | 36 | 38 | 16 | 19 |
| С.ДЪБОВА МАХАЛА | 103 | 5 | 3 | 4 | 3 | 5 | 1 | 5 | 4 | 10 | 2 | 4 | 3 | 13 | 11 | 15 | 4 | 8 | 3 |
| С.КИСЕЛЕВО | 205 | 7 | 8 | 8 | 7 | 11 | 6 | 9 | 11 | 4 | 8 | 12 | 14 | 18 | 16 | 27 | 18 | 13 | 8 |
| С.КНЯЖЕВА МАХАЛА | 133 | 6 | 7 | 8 | 10 | 4 | 6 | 6 | 9 | 7 | 5 | 10 | 11 | 6 | 5 | 9 | 14 | 7 | 3 |
| С.КРИВА БАРА | 1050 | 57 | 55 | 52 | 74 | 54 | 59 | 47 | 56 | 53 | 57 | 63 | 65 | 83 | 83 | 70 | 60 | 41 | 21 |
| С.ОДОРОВЦИ | 25 | - | - | - | - | - | - | 1 | - | - | - | - | 2 | 3 | 3 | 4 | 3 | 6 | 3 |
| С.СМИРНЕНСКИ | 497 | 9 | 10 | 16 | 18 | 18 | 16 | 12 | 17 | 24 | 22 | 26 | 34 | 55 | 69 | 46 | 60 | 29 | 16 |

*Данните са взети от Националния статистически институт*

Промените във ***възрастовата структура*** на населението се изразяват в непрекъснато намаляване на броя на населението и в трите основни възрастови групи (0-14 г.; 15-64 г.; на 65 и повече години). На фона на общото намаление, относителният дял на населението от 15 до 64 г. нараства от 54.9% през 2007 г. на 56.6% през 2011 г. През 2007 г. относителният дял на младите хора до 15 г. е бил 12.5%, а този на лицата над 65 години – 32.6%, през 2011 г. тези дялове са съответно 11.2% и 32.2%. Процесът на остаряване е характерен за всички населени места в общината. Със сравнително по-добра възрастова структура са селата Василовци и Крива бара, поради по-младото население на ромския (циганския) етнос. В центъра на общината град Брусарци възрастовата структура на населението се характеризира с по-висок дял на трудоспособните контингенти (60.8%), нисък относителен дял на младите генерации (8.9%) и относително висок дял на населението на 65 и повече години - 30.3%. ***Коефициентът на възрастова зависимост*** показва броят на лицата от населението в "зависимите" възрасти (населението под 15 и на 65 и повече години) на 100 лица от населението в "независимите" възрасти (от 15 до 64 години). За периода се наблюдава намаление, но запазване на високите стойностите на показателя от 82.4% през 2007 г. на 76.7% през 2011 г., дължащо се предимно на високия дял на населението на общината във възрастовата група над 65 години. Общият коефициент на възрастова зависимост за община Брусарци показва, че на 100 лица във възрастовата група 15-64 навършени години се падат 77 лица под 15 и на 65 и повече години при средно за област Монтана 58, а за страната 48.

Възпроизводството на трудоспособното население се характеризира най-добре чрез ***коефициента на демографско заместване***, който показва съотношението между броя на влизащите в трудоспособна възраст (15–19 г.) и излизащите от трудоспособна възраст (60–64 г.). За община Брусарци този коефициент намалява от 68.7 през 2007 г. на 54.7 през 2011 г. Всеки 100 лица, излизащи от трудоспособна възраст, се заместват от 55 млади хора. По-благоприятна е ситуацията в с. Крива бара, където коефициентът на демографско заместване през 2011 г. е 89. В останалите населени места коефициентът на демографско заместване варира от 25 до 100, като за град Брусарци той е 55.

За сравнение в област Монтана и Северозападния район всеки 100 лица, излизащи от трудоспособна възраст се заместват съответно от 61 и 59 млади хора. Общо за страната този коефициент е 70 – 2011 г.

***Етнически състав на населението в община Брусарци:*** Етническият състав се наблюдава от НСИ при преброяванията на населението. Преброяваните лица сами определят етническата си група[[5]](#footnote-5). През 2001 г. на въпроса са отговорили всички преброени лица, докато през 2011 г. въпросът е доброволен, т.е. лицето има възможност да не отговори.

Установилите се демографски тенденции и засилената миграция, респ. емиграция през последните 20 години се отразяват върху броя на всички етнически групи в общината, но не настъпват съществени изменения в етническата структура на населението в годините между последните две преброявания.

*Българската етническа група*обхваща 3976, или 78.8% от лицата, доброволно декларирали етническото си самоопределение в община Брусарци[[6]](#footnote-6). Делът на българската етническа група в сравнение с преброяването през 2001 г. е намалял с 3 пункта. Българската етническа общност преобладава във всички населени места.

***Ромският (циганският) етнос*** към 1.02.2011 г. наброява 944 души според самоопределението на лицата, с относителен дял 18.7%, или с 1.3 процентни пункта повече спрямо 2001 година. Население от ромската (циганската) етническа група има в повечето от населените места. През 2011 г. няма самоопределили се от този етнос в 3 населени места (Одоровци, Буковец, Дъбова махала). Най-висок е делът на ромите (циганите) в двете най-големи населени места в общината – Василовци (32.6% от деклариралите етническото си самоопределение) и Крива бара (40.6%).

Към 1.02.2011 г. от ***турската етническа група*** са се самоопределили 3 лица. Те представляват 0.1% от всички лица, доброволно декларирали етническото си самоопределение.

**3. Икономическо развитие**

Икономическото развитие на община Брусарци все още е неблагоприятно в сравнение със средното за страната и останалите региони в България.

Икономиката на общината е с промишлено-аграрна структура.

Почти няма отрасли, които успешно да се адаптират към непрекъснато променящите се нови икономически изисквания.

**А. Промишленост**

Промишлеността в общината практически е представена от съвсем дребни производства и се нуждае от ново активизиране. Кризата доведе до спиране на работата на почти всички промишлени производства. Единствено функционира шивашки цех в гр. Брусарци.

**Икономическо развитие и инвестиционна активност:**

Община Брусарци е с преобладаващо аграрен характер на икономиката. През 2011 г. в общината се произвежда 0.4% от продукцията и 0.5% от приходите от дейността в област Монтана, заетата работна сила е 0.7% от общата заетост в областта. Дълготрайните материални активи представляват 1% от тези на област Монтана.

*Таблица 6: Динамика на основните показатели на община Брусарци, 2007-2011 г.*

|  |  |  |  |  |  |  |
| --- | --- | --- | --- | --- | --- | --- |
| **Община Брусарци** | **Мярка** | **2007** | **2008** | **2009** | **2010** | **2011** |
| Предприятия | брой | 64 | 62 | 76 | 75 | 88 |
| Произведена продукция | Хил.лв. | 3011 | 1970 | 2616 | 3 084 | 4 495 |
| Приходи от дейността | Хил.лв. | 4578 | 4546 | 7315 | 7 413 | 9629 |
| ДМА | Хил.лв. | 3109 | 2192 | 3562 | 5 093 | 6 100 |
| **Относителен дял на област Монтана** | **Мярка** | **2007** | **2008** | **2009** | **2010** | **2011** |
| Предприятия | брой | 1.6% | 1.4% | 1.6% | 1.7% | 1.9% |
| Произведена продукция | % | 0.4% | 0.2% | 0.3% | 0.3% | 0.4% |
| Приходи от дейността | % | 0.4% | 0.3% | 0.5% | 0.5% | 0.5% |
| Заети лица | % | 0.9% | 0.6% | 0.8% | 0.6% | 0.7% |
| ДМА | % | 0.7% | 0.4% | 0.7% | 1.0% | 1.0% |

*Данните са взети от Междинната оценка разработена от Консорциум „Монтана консулт2012” по предоставени показатели на ТСБ Брусарци*

Статистическите данни показват, че общината в основни линии запазва приноса си в основните икономически резултати на област Монтана като относителен дял, но при свиващи се абсолютни параметри на областния и общинския комплекс под въздействие на кризата.

По основни сектори на икономиката, за които има статистически данни, тенденциите в развитието им е представена както следва:

*Таблица 7. Произведената продукция 2007-2011 г.*

|  |  |  |  |  |  |
| --- | --- | --- | --- | --- | --- |
| **Произведена продукция – хил.лв** | **2007** | **2008** | **2009** | **2010** | **2011** |
| Община Брусарци | 3011 | 1970 | 2616 | 3 084 | 4 495 |
| Селско, горско и рибно стопанство | 545 | 1065 | 1579 | 2 356 | 3 611 |
| Индустрия | 462 | 326 | 269 | 120 | 79 |
| Услуги | 2004 | 579 | 768 | 608 | 805 |

*Данните са взети от Междинната оценка разработена от Консорциум „Монтана консулт2012” по предоставени показатели на ТСБ Монтана*

Най-силно присъствие в общината има секторът на селското стопанство. През 2011 г. произведената продукция от сектора е 3 611 хил.лв., като формира 80.3% от тази на общината. На второ място е секторът на услугите – 805 хил.лв. (17.9%). Символично е участието на индустрията с произведена продукция от 79 хил.лв. или 1.8%.

Динамиката на развитието на секторите през анализирания период показва най-високо нарастване на продукцията по текущи цени в селското и горското стопанство (4 пъти). Силно негативна тенденция на спад се отбелязва в промишлеността, която практически е ликвидирана през 2011 г. в общината. Секторът на услугите показва също силно влошена динамика (намалението в текущи цени е над 3 пъти).

Тенденцията за абсолютно и относително увеличаване на селскостопанското производство и неговия дял в икономическата структура през периода 2007-2011 г. е характерна за повечето общини в областта.

Динамиката на дълготрайните материални активи показва нарастване до 2008 г., след което спада. Най-висок е делът на дълготрайните материални активи в селското и горското стопанство (66%). В услугите този дял е 33%. В индустрията делът на ДМА е под 2%.

За 2011 г. спрямо 2007 г. се забелязва слабо увеличение на общия брой фирми с 11 – от 64 на 75. В отраслов план през анализирания период е увеличен броят на фирмите в селското стопанство, търговията и в преработващата промишленост, но това са основно микро фирми.

*Таблица 8.* *Брой фирми в община Брусарци*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2007** | **2008** | **2009** | **2010** | **2011** |
| Общо за община Брусарци | 64 | 62 | 76 | 75 | 88 | 100.0 | 100.0 | 100.0 | 100.0 | 23.9 |
| Селско, горско и рибно стопанство | 3 | 5 | 8 | 12 | 21 | 4.7 | 8.1 | 10.5 | 16.0 | 6.8 |
| Преработваща промишленост | 4 | 2 | 7 | 7 | 6 | 6.3 | 3.2 | 9.2 | 9.3 | 47.7 |
| Търговия; ремонт на автомобили и мотоциклети | 36 | 37 | 42 | 37 | 42 | 56.3 | 59.7 | 55.3 | 49.3 | 1.1 |
| Транспорт, складиране и пощи | 1 |  |  | 1 | 1 | 1.6 | 0.0 | 0.0 | 1.3 | 11.4 |
| Хотелиерство и ресторантьорство | 11 | 11 | 10 | 8 | 10 | 17.2 | 17.7 | 13.2 | 10.7 | 1.1 |
| Създаване и разпространение на информация и творчески продукти; далекосъобщения |  | 1 | 1 | 1 | 1 | 0.0 | 1.6 | 1.3 | 1.3 | 1.1 |
| Операции с недвижими имоти | 4 | 2 | 3 | 4 | 1 | 6.3 | 3.2 | 3.9 | 5.3 | 2.3 |
| Професионални дейности и научни изследвания |  | 1 | 2 | 2 | 2 | 0.0 | 1.6 | 2.6 | 2.7 | 1.1 |
| Административни и спомагателни дейности |  | 1 | 1 | 1 | 1 | 0.0 | 1.6 | 1.3 | 1.3 | 3.4 |
| Хуманно здравеопазване и социална работа | 5 | 2 | 2 | 2 | 3 | 7.8 | 3.2 | 2.6 | 2.7 | 23.9 |

*Данните са взети от Междинната оценка, разработена от Консорциум „Монтана консулт2012” по предоставени показатели на НСИ*

Тенденциите в структурата на фирмите по размер на заетите са неблагоприятни, тъй като през 2011 г. всички фирми са микропредприятия. (Таблица 8).

*Таблица 9. Структура на фирмите в община Брусарци по размера на заетостта*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Предприятия по размер на заетите | 2007 | 2008 | 2009 | 2010 | 2010 | 2007 | 2008 | 2009 | 2010 | 2010 |
| Общо за община Брусарци | 60 | 60 | 73 | 74 | 88 | 100.0 | 100.0 | 100.0 | 100.0 | 100.0 |
| Микропредприятия до 9 заети | 60 | 60 | 73 | 74 | 88 | 93.8 | 96.8 | 96.1 | 98.7 | 100.0 |
| Малки предприятия от 10 до 49 | 4 | 2 | 3 | 1 |  | 6.3 | 3.2 | 3.9 | 1.3 |  |

*Данните са взети от Междинната оценка разработена от Консорциум „Монтана консулт2012” по предоставени показатели на ТСБ Брусарци*

**Структурни промени в икономиката:**

Спектърът на икономическите дейности в града включва ограничен брой отрасли на икономиката. През анализирания период структурните промени се проявяват в нарастване деля на селското стопанство – от 18% през 2007 г. на 76%. Индустрията отбелязва много силен спад и достига едва 4%. Услугите също силно намаляват своя дял – от 66.6% през 2007 г. на 20% през 2011 г. Тези данни определят структурните промени в икономиката на общината като силно негативни.

*Таблица 10. Произведена продукция, община Брусарци*

|  |  |  |  |  |  |
| --- | --- | --- | --- | --- | --- |
|  | 2007 | 2008 | 2009 | 2010 | 2011 |
| Община Брусарци | 100.0% | 100.0% | 100.0% | 100.0% | 100.00% |
| Селско, горско и рибно стопанство | 18.1% | 54.1% | 60.4% | 76.4% | 80.33% |
| Индустрия | 15.3% | 16.5% | 10.3% | 3.9% | 1.76% |
| Услуги | 66.6% | 29.4% | 29.4% | 19.7% | 17.91% |


*Данните са взети от Междинната оценка, разработена от Консорциум „Монтана консулт2012” по предоставени показатели на*

**Б. Селско стопанство**

Селското стопанство като икономическа дейност е застъпено във всички населени места в общината като то е основен отрасъл в селата. Земеделската земя на територията на община Брусарци е предимно от трета, четвърта и пета категория.

Разпределението на поземлените ресурси по видове територии според предназначението им е представено както следва:

***Видове територии според предназначението***



***Земеделските територии*** преобладават като заемат 157234 дка, или 81.6% от територията на общината. Характерно е, че с най-висок дял са частните земеделски стопанства с раздробеност на земята на много собственици.

Броят на земеделските стопанства в община Брусарци през 2011 г. e 563. Земеделските стопанства са със средна използвана земеделска площ (ИЗП) 165 дка. Около половината от земеделските стопанства (297 бр. – 53%) с размер на ИЗП[[7]](#footnote-7) от 0.1 до 5 дка. Постепенно с увеличаване на размера на ИЗП намалява броят на земеделските стопанства, като най-големите по площ (около 500 дка) са 19 бр., в които е съсредоточена 86.5% от ИЗП.

*Обработваемата земя в земеделските територии е с обща площ 136850 дка.* На човек от населението обработваемата земя е 26.1 дка – около 2 пъти над стойностите на показателя за областта (13.8 дка/човек) и СЗР (12.3 дка/човек) и над 3 пъти в сравнение със средната за страната (6.6 дка/човек). Обработваемата земя включва в себе си площта на нивите, която е с най-голям относителен дял - 91.7%, трайните насаждения – 3.3%, естествени ливади – 0.2%.

***Мерите и пасищата заемат площ от 14844 дка.***

***Горските територии*** заемат 21136 дка, или 11.0% от територията на общината. Всички гори от горския фонд на общината са *широколистни видове*.

***Населените места и другите урбанизирани територии*** са с обща площ 10273 дка (5.3% от общата площ на общината).

***Територията на водните течения и водните площи*** заема 2757 дка. От тях 828 дка е площта на реките, 1615 дка са заети от язовири, водоеми, канали.

Площта на ***териториите за добив на полезни изкопаеми и депа за отпадъци*** е най-малка – 69 дка, от които от депата за промишлени и битови отпадъци са заети 41 дка.

Останалата част от територията на общината се заема от ***територии за транспорт и инфраструктура*** с обща площ 1188 дка.

**Структура на собствеността**

Вследствие на възстановяването на собствеността върху земеделските земи в изпълнение на Закона за собствеността и ползването на земеделските земи (ЗСПЗЗ), и на възстановяване на собствеността по Закона за възстановяване на собствеността върху горите и земите от горския фонд (ЗВСГЗГФ) на територията на общината са установени следните видове собственост (*фиг.*:

***Разпределение на територията по вид собственост***



Над 2/3 от собствеността на земята е частна, дължащо се на високият дял на земеделските територии. Държавната собственост е 13.4%, а общинската собственост - 4.4%. Най-малък е делът на територията на религиозните организации – 0.1%[[8]](#footnote-8).

Община Брусарци е класифицирана и попада към 231-те общини в страната, които са обхванати в Програмата за развитие на селските райони[[9]](#footnote-9) (2007-2013 г.).

В зависимост от характера и предназначението им към отделните видове територии се прилагат различни правила и нормативи, които определят техния режим на устройство. Същевременно те имат за цел да осигурят ефективното използване на териториите и поддържането на природното равновесие.

Селскостопанският фонд като видове територии по начина на трайно ползване се разпределя както следва:

|  |  |
| --- | --- |
| Ниви | 123 914 дка |
| Зеленчукови култури | 1 581 дка |
| Овощни градини | 636 дка |
| Лозя | 2 990 дка |
| Други трайни насаждения | 1 141 дка |
| Ливади | 6 517 дка |
| Пасища и мери | 15 421 дка |
| Стопански дворове | 992 дка |
| Полски пътища | 4 024 дка |
| Други | 1 286 дка |

За периода 2007-2012 г. се наблюдава нарастване на засетите площи. На фона на общото нарастване намаление бележат площите засети с ечемик. Трайните насаждения (сливи и малини) също намаляват. Значително е намалението и на площите на винените лозя. След период на намаление през последните години се наблюдава леко нарастване на площите на маслодаен слънчоглед и пшеница.

*Таблица 11. Засети площи със земеделски култури по стопански години*

| **Вид култура, засети площи (дка)** | **2007-2008** | **2008-2009** | **2009-2010** | **2010-2011** | **2011-2012** |
| --- | --- | --- | --- | --- | --- |
| Пшеница | 22000 | 30350 | 22660 | 14280 | 20400 |
| Ечемик | 3530 | 10280 | 5690 | 2000 | 1900 |
| Тритикале | 170 | 180 |  |  |  |
| Маслодайна рапица |  | 2740 | 680 |  |  |
| Царевица за зърно | 5530 | 31090 | 19225 | 45080 | 49637 |
| Маслодаен слънчоглед | 34380 | 16480 | 13640 | 22990 | 17750 |
| Овес | 2420 | 3890 | 1715 |  |  |
| Лозя винени | 1370 | 1410 | 1410 | 1410 | 439 |
| Лозя десертни | 841 | 841 | 841 | 841 |  |
| Малини | 489 | 489 | 489 | 489 | 276 |
| Сливи | 56 | 56 | 56 | 56 |  |
| **Общо** | **70786** | **97806** | **66406** | **87146** | **90402** |

*Данните са взети от Междинната оценка, разработена от Консорциум „Монтана консулт2012” по предоставени показатели на ОД "Земеделие", Монтана.*

Важна роля за развитието на растениевъдството имат хидромелиорациите. За отделните периоди напояваните площи не се изменят съществено, дори се наблюдава леко нарастване, с изключение на царевицата за зърно където е налице значително намаление на напояваните площи. Като цяло делът на напояваните площи е малък. Основен проблем е лошото техническо състояние на изградените напоителни полета.

През последните години делът на **животновъдството** и на отглежданите животни непрекъснато намалява. С най-високи темпове намалява броят на свинете, както и на птиците и говедата. Една от най-важните причини за това е преминаването на животновъдството в общината почти изцяло в дребния, основно семеен частен сектор, където няма условия за стопански ефективна концентрация и за въвеждане на съвременни технологии при отглеждане на голям брой животни, независимо от наличието на естествени ливади, мери и пасища.

Важна роля за стабилизиране на подотрасъла има развитието на животновъдство, базирано на местни породи, фуражи и пасища, развитие на фуражното растениевъдство, както и развитие на пчеларството.

***Горско стопанство:*** Площта на ***горските територии на общината е 211362 дка,*** или 11% от общата територия[[10]](#footnote-10). Горските територии изпълняват функции по отношение на: поддържане на биологичното разнообразие на горските екосистеми; производство на дървесни и недървесни горски продукти; защита на почвите, водните ресурси и чистотата на въздуха; осигуряване на социални, образователни, научни, ландшафтни и рекреационни ползи; защита на природното и културното наследство; регулиране на климата.

Община Брусарци се включва към държавно горско стопанство (ДГС) Лом. Релефът на горските територии е равнинно-хълмист. На територията на община Брусарци се намира най-високата точка на горското стопанство - югозападно от с.Одоровци (250 м н.в.) на границата с ДГС “Белоградчик”. Основните скали са изключително седиментни. По-големи комплекси гора има по крайречните склонове по поречието на река Лом и притокът й Нечинска бара между селата Киселево, Буковец, Смирненски и Крива бара.

Равнинният характер и малките наклони на водните течения не предполагат развитие на ерозионни процеси.

Санитарното състояние на горите в района на стопанството е сравнително добро.

Лесоустройственият проект на ДГС осигурява добри предпоставки за стопанисване и ползване на горския фонд, като основните насоки на организация на горското стопанство в общината са съобразени с поставената цел по групи гори и земи съоб­разно функциите им.

**В. Туризъм**

На територията на община Брусарци не може да се говори за развит туризъм. Липсата на хотел и прилична ресторантска база не дават възможност на желаещите да отсядат с туристическа цел в общината. Макар че има красиви местности и чудесна природа, нищо не е направено за тяхното популяризиране. Като спортен туризъм, с известни условности, можем да приемем дейността на ловците и риболовците. Тази дейност се свежда до дивечоловуване и риболовство и в много по-малка степен в опазване на дивеча и средата на неговото обитаване.

Рекреационните ресурси (природни и антропогенни), които са предпоставка за развитието на туризма в общината, са скромни. Местоположението на общината в Дунавската равнина благоприятства развитието на селското стопанство и в по-малка степен на туризма, предимно с местно значение. Има възможности за развитие на ваканционен, селски, ловен и винен туризъм.

В изпълнение на Плана за развитие с цел привличане на външно финансиране е разработен и внесен за оценяване проект „Развитие на туризма и спорта в Община Брусарци” на стойност 390 651 лева по „Програма за развитие на селските райони” Приоритетна ос: 3 Мярка 313 „Насърчаване на туристическите дейности”. Мярката има за цел да насърчи растежа на доходите и създаването на заетост в селските райони чрез подпомагане развитието на интегриран селски туризъм; разнообразяване и подобряване на туристическата инфраструктура, атракциите и съоръженията за посетители в селските райони.

**Г. Пазарна инфраструктура**

Търговията и услугите на територията на общината се осъществяват от еднолични фирми на граждани. Традиционна форма на търговия са местните пазари.

**4. Социална сфера**

**А. Доходи**

Световната финансова криза се отрази пряко върху националната икономика и върху доходите на гражданите. Ограничените възможности на бюджета в условията на влошена икономическа ситуация и спад на производството са в основата на намаляването на доходите на населението.

Безспорно реформите в икономиката и свиването на търсенето на труд в страната и областта оказва задържащ ефект върху доходите на населението на община Брусарци.

*Таблица 12.* *Средна годишна заплата на наетите лица по трудово и служебно правоотношение по икономически дейности 2007-2010 г.*

| **Икономически дейности** | **2007 г.** | **2008 г.** | **2009 г.** | **2010 г.** |
| --- | --- | --- | --- | --- |
| **Общо** | **3216** | **4100** | **4388** | **4957** |
| Селско, горско и рибно стопанство | 3385 | 2755 | 2566 | 3266 |
| Добивна промишленост | 0 | 0 | 0 | 4824 |
| Преработваща промишленост | 2078 | 2528 | 2677 |
| Производство и разпределение на електрическа и топлинна енергия и на газообразни горива | 4625 |  |  |
| Доставяне на води; канализационни услуги, управление на отпадъци и възстановяване | 5442 | 6975 |
| Строителство | 0 | 0 | 0 | 0 |
| Търговия; ремонт на автомобили и мотоциклети | 2408 | 2997 | 3700 | 3716 |
| Транспорт, складиране и съобщения | 4496 | 5108 | 4596 |
| Хотелиерство и ресторантьорство | 2250 | 2615 | 2790 |
| Създаване и разпространение на информация и творчески продукти; далекосъобщения |  | 4050 | 4500 | .. |
| Финансови и застрахователни дейности | 0 | 0 | 0 | 0 |
| Операции с недвижими имоти | 2297 |  |  | .. |
| Професионални дейности и научни изследвания |  |  | 2350 | .. |
| Административни и спомагателни дейности |  | 3408 | 3195 |
| Държавно управление | 4404 | 5029 | 8471 | 6663 |
| Образование | 4427 | 5444 | 5832 |
| Хуманно здравеопазване и социална работа | 3031 | 3750 | 4333 |
| Култура, спорт и развлечения |  |  |  | 3689 |
| Други дейности | 2433 | 3824 | 3635 |

*Данните са взети от Междинната оценка, разработена от Консорциум „Монтана консулт2012” по предоставени показатели на НСИ*

Още от началото на 2009 г. започна да се наблюдава процес на ограничаване на растежа на доходите. Динамиката на показателя се обуславя от факта, че в голяма част от икономическите дейности доходите от труд се запазиха на относително постоянно ниво с неголямо увеличение. Това се дължи най-вече на спад в заетостта – преди всичко на по-нископлатени работници, т.е. не води до увеличаване на сумата от изплатените трудови възнаграждения и не съдейства за повишаване на крайното потребление и общото жизнено равнище.

Икономически дейности със средна годишна заплата над средната за общината са една част от публичните услуги - образование, здравеопазване, държавно управление. Традиционно икономическа дейност Доставяне на води; канализационни услуги, управление на отпадъци и възстановяване също е с по-висока ср. год. заплата, сходна със средната за общината.

Кризата се отразява и на икономическите дейности с традиционно по-ниски от средните заплати – селско и горско стопанство, търговия, транспорт, комуникации. В сферата на услугите 8 икономически дейности отчитат средни заплати по-ниски от средната за общината, в които работят около 1/5 от наетите.

През 2010 г. средногодишната заплата в община Брусарци (4957 лв.) е значително под средната за област Монтана (6028 лв.), Северозападния район (6540 лв.) и страната (7777 лв.). Тъй като делът на работната заплата е най-голям в общия паричен доход на населението, това дава отражение на жизнения стандарт на жителите на общината.

**Б. Безработица**

Местният трудов пазар се характеризира с висока безработица, като равнището и е два пъти по-високо от това за страната. Тази тенденция се наблюдава и за миналите периоди. Към 31.ХІІ.2012 г. равнището на безработица за община Брусарци е 37,02 %. Абсолютния брой на безработни е 600 човека, при икономически активно население 1 837 човека за общината.

*Данните са взети от* *Годишен доклад за наблюдение изпълнението на ОПР*

*за периода 2012 г. на ОбА Брусарци*

При сравнителен анализ на пазара на труда показателите се отнасят предимно към възрастовата група 15-64 навършени години.

Регистрираните безработни лица в бюрото по труда в община Брусарци след период на постепенно намаление до 2009 г. през 2012 г. нарастват до 689 (средногодишен брой). Средногодишният брой на регистрираните безработни през 2012 г. е с близо 200 д. повече спрямо 2009 г. Средногодишното равнище на безработица през 2012 г. (37.53%) е със 17 процентни пункта повече спрямо 2009 г. (20.53%). Потокът от безработни се формира от освобождаваните лица от всички икономически дейности.

През 2012 г. средногодишният брой на безработните в общината от групите в неравностойно положение на пазара на труда нараства спрямо предходните години.

Безработните младежи до 29 г. представляват 22.8% от всички безработни, като делът им остава почти непроменен за периода, докато броят им нараства през последните 3 години. Лицата до 29 г. са една от не равно поставените групи, тъй като повечето работодатели предпочитат да освобождават предимно работници и служители без опит и стаж за съответното работно място. Неблагоприятно е също и обстоятелството, че по-голяма част от регистрираните безработни младежи са с ниски нива на образователно равнище и квалификация.

*Таблица 13. Безработни лица 2007-2012 г. (ср.год.)*

| **Териториални нива** | **2007 г.** | **2008 г.** | **2009 г.** | **2010 г.** | **2011 г.** | **2012 г.** |
| --- | --- | --- | --- | --- | --- | --- |
| Икономически активни лица - брой | 2427 | 2427 | 2427 | 2427 | 2044 | 1837 |
| Регистрирани безработни - брой | 566 | 429 | 498 | 678 | 593 | 689 |
| Равнище на безработица - % | 23.33 | 17.67 | 20.53 | 27.92 | 29.01 | 37.53 |
| Регистрирани безработни до 29 г. вкл. - брой | 96 | 72 | 91 | 116 | 99 | 128 |
| Регистрирани безработни до 29 г. вкл. - % от безр. лица | 17.0 | 16.8 | 18.3 | 17.1 | 16.7 | 18.6 |
| Регистрирани безработни с регистрация >1 г. - брой | 430 | 227 | 184 | 336 | 284 | 250 |
| Регистрирани безработни с регистрация >1 г. - % от безр. лица | 76.0 | 52.9 | 36.9 | 49.6 | 47.9 | 36.3 |

*Данните са взети от Междинната оценка разработена от Консорциум „Монтана консулт2012” по предоставени показатели на Агенция по заетостта*

***Заетите лица*** в община Брусарци през 2011 г. са 1 127 [[11]](#footnote-11) на възраст между 15 и 64 години. От общо заетите 614 са мъже (54.5%), а 513 – жени (45.5%). От общо заетите лица 346 (30.7%) са в общинския център, а 781 (69.3%) - в селата. Разпределението на заетите по пол в центъра на общината и останалите населени места е аналогично на общото, т.е. запазва се по-високият дял на заетите мъже в сравнение с този на жените.

Най-висок е делът на заетите в третичния сектор на икономиката (услугите) – 65.0%. Във вторичния сектор са заети около 1/6 (16.4%) от общо заетите, а в първичния сектор – 18.6%.

Коефициентът на заетост, изчислен като отношение на броя на заетите лица към населението във възрастовата група 15-64 навършени години за община Брусарци през 2011 г. е 40.1%, под средното ниво за област Монтана (52.0%), Северозападния район (53.0%) и страната (58.5%). Той е важен показател, който бележи степента на участие на населението и възможностите, които предлага пазара на труда.

*Таблица 14: Разпределение на населението на 15 и повече години по населени места и икономическа активност към 01.02.2011 година.*

|  |  |  |  |  |  |
| --- | --- | --- | --- | --- | --- |
| **Населени места** | **Общо** | **Икономически активни** | | | **Икономически** |
| **Общо** | **Заети** | **Безработни** | **Неактивни** |
| ГР.БРУСАРЦИ | 1100 | 479 | 349 | 130 | 621 |
| С.БУКОВЕЦ | 173 | 52 | .. | .. | 121 |
| С.ВАСИЛОВЦИ | 1124 | 492 | 309 | 183 | 632 |
| С.ДОНДУКОВО | 353 | 130 | 88 | 42 | 223 |
| С.ДЪБОВА МАХАЛА | 91 | 19 | .. | .. | 72 |
| С.КИСЕЛЕВО | 182 | 47 | 33 | 14 | 135 |
| С.КНЯЖЕВА МАХАЛА | 112 | 54 | 23 | 31 | 58 |
| С.КРИВА БАРА | 886 | 437 | 194 | 243 | 449 |
| С.ОДОРОВЦИ | 25 | 14 | 14 | - | 11 |
| С.СМИРНЕНСКИ | 462 | 144 | 85 | 59 | 318 |

*Данните са взети от Националния статистически институт.*

При разпределението на заетите лица в община Брусарци ***по професии***[[12]](#footnote-12) към 1.02.2011 г. най-многобройна е групата „Професии, неизискващи специална квалификация”. Тя се състои от 257 лица, или 22.8% от всички заети лица от 15 до 64 години. Втора по големина е групата „Персонал, зает с услуги за населението, търговия и охрана”– 192 лица, или 17.0%. С висок дял са и групите „Машинни оператори и монтажници” (179 лица – 15.9%) и „Квалифицирани работници в селското, горското, ловното и рибното стопанство” (156 лица – 13.8%). Най-малък брой са заетите лица в групата „Въоръжени сили” - 6 лица (0.5%). Останалите групи професии са със сходен брой заети лица с относителен дял 5-8% от всички заети лица от 15 до 64 години.

Мъжете са с по-голям дял в повечето от професиите като най-висок е техният дял в групата „Машинни оператори и монтажници”.

Най-висок е делът на жените в групите „Помощен административен персонал”, „Специалисти” и „Персонал, зает с услуги за населението, търговия”.

В град Брусарци най-висок е броят на заетите в групите „Персонал, зает с услуги за населението, търговия и охрана” – 70 лица, или 20.2% и „Професии, неизискващи специална квалификация” – 72 лица – 20.8%. Висок е и делът на групата „Машинни оператори и монтажници” (17.6%), а най-нисък е делът на групата „Квалифицирани работници в селското, горското, ловното и рибното стопанство” – 3.2%. В селата най-висок е делът на заетите в групите „Професии, неизискващи специална квалификация” и „Квалифицирани работници в селското, горското, ловното и рибното стопанство”. С висок дял са и групите „Персонал, зает с услуги за населението, търговия и охрана” и „Машинни оператори и монтажници”. Останалите групи професии са със сходен дял на заетите лица.

В центъра на общината град Брусарци възрастовата структура на населението се характеризира с по-висок дял на трудоспособните контингенти (60.8%), нисък относителен дял на младите генерации (8.9%) и относително висок дял на населението на 65 и повече години - 30.3%.

**В. Социални дейности**

Община Брусарци е една от най-малките общини в България и включва 10 населени места. Характерно за района е, че се увеличава делът на лицата в надтрудоспособна възраст. Всичко това, наред с ръста на безработица и бедност са рискови фактори, които водят до понижаване качеството на живот на по-голяма част от населението и до социална изолация на голяма част от общността.

Планираните дейности в Общинската стратегия (2011 – 2015) и плана за развитие на социалните услуги обхващат всички рискови групи. Определянето на приоритетни целеви групи в никакъв случай не изключва останалите рискови групи, но задава основния фокус на интервенцията през периода на стратегията. Приоритетните целеви групи, към които са насочени социалните услуги и мерки за социално включване са:

* Стари хора и самотно живеещите;
* Хора в риск от всички целеви групи, живеещи в изолирани малки населени места, без достъп до социални и др. услуги;
* Хора с увреждания;
* Уязвими семейства с деца в риск; деца в риск, включително необхванати, отпаднали и в риск от отпадане от училище.

В община Брусарци тези дейности се осъществява от общинска служба за Социално подпомагане, която осъществява дейности свързани с:

* Отпускане на социални помощи;
* Административно и информационното обслужване;
* Превенция за деца и семейства в риск;
* Социално включване на общности в неравностойно положение и уязвими групи;
* Грижа за старите хора;
* Развитие на човешките ресурси и др.

*Таблица 15: Разпределение на социалните помощи по групи социално слаби лица за 2012 г.*

|  |  |  |  |  |  |  |
| --- | --- | --- | --- | --- | --- | --- |
| **Наименование** | **2007 г**  **Брой** | **2008 г**  **Брой** | **2009 г**  **Брой** | **2010 г**  **Брой** | **2011 г**  **Брой** | **2012 г**  **Брой** |
| Лица с физически и психически увреждания. | 531 | 544 | 541 | 598 | 635 | 639 |
| Лица в неравностойно социално положение /самотни възрастни хора; лица с увреждания; самотни майки; деца сираци; семейства с деца и дълготрайно безработни родители и др. / | Няма данни | Няма данни | 902 | 1014 | 1151 | 1203 |
| Деца с увреждания. | 24 | 23 | 23 | 25 | 26 | 29 |
| Самотно живеещи стари хора. | Няма данни | Няма данни | 495 | 484 | 529 | 535 |
| Деца, настанени в специализирани институции. | 45 | 49 | 42 | 46 | 37 | 34 |
| Родител отглеждащ сам детето/ децата си. | Няма данни | Няма данни | 74 | 71 | 80 | 88 |
| Домашен социален патронаж /ДСП /капацитет. | 120 | 120 | 120 | 120 | 120 | 120 |
| Реалните потребители на услугите, предлагани от ДСП. | Няма данни | Няма данни | 145 | 149 | 154 | 165 |

*Данните по години са към дата 01. декември на съответната година по данни от ДСП Брусарци*

Потребителите на услуги в сферата на социалното подпомагане са определени категории лица или групи от лица, които са със специфични потребности. Такива са лицата с различни степени на физически и психически увреждания, както и лица и групи от лица в риск.

Част от лицата с физически и психически увреждания получават социално обслужване в специално създадени за целта социални заведения (институционална социална помощ). На територията на община Брусарци не функционират такива институции (социални домове).

Деца от общината, които са настанени в специализирани институции в други общини в страната, са 34, от които 21 – в други общини, попадащи на територията на област Монтана. Голям е броят и на децата на самотни родители – 247.

Единствената форма на социално обгрижване, организирана в общината, е свързана с предоставяне на социални услуги в общността. Такъв е създаденият Домашен социален патронаж, който е с капацитет 120 места. Реалните потребители на услугите, предлагани от ДСП са над 150.

През 2010 г. по линия на общинското планиране на социалните услуги, в общината е разработен „Доклад за анализ на ситуацията и оценка на потребностите от социални услуги”. Резултатите от този доклад са използвани за разработване на Общинска стратегия за развитие на социалните услуги в периода 2011 - 2015 г.

**Г. Здравеопазване**

В община Брусарци е застъпена само ***извън болничната лечебна дейност***, предвид малкият брой на населението. Броят на звената (амбулаториите, оглавявани основно от общопрактикуващи лекари) са определени с Областната здравна карта. Населението на община Брусарци получава болнична помощ от МБАЛ „Свети Николай Чудотворец” ЕООД гр. Лом. В района на обслужване на тази болница е включена и община Брусарци. Бързата, неотложна медицинска помощ в общината също се поема от филиала на ЦСМП в гр. Лом.

За периода 2007-2010 г. има малки промени в броя на индивидуалните лекарски и дентални практики за първична медицинска помощ. Увеличен е броят на лекарските практики от 3 на 4, а този на денталните е намален – от 6 на 4.

Териториалното разпределение на амбулаториите за индивидуална лекарска първична медицинска помощ обхваща три населени места – гр. Брусарци – амбулатории на 2 общопрактикуващи лекари (ОПЛ) и по една амбулатория в селата Василовци и Смирненски. Населението от по-малките населени места е включено в пациентските листи на ОПЛ в действащите практики. Средният брой на здравноосигурените лица в пациентските листи е нисък 936 д. и е под оптималните стойности на действащия норматив. Това налага да се повиши броя на здравноосигурените лица, тъй като в противен случай, някои от практиките на ОПР стават проблемни (потенциални за закриване).

Подобно е и териториалното разпределение на стоматологичните кабинети за първична дентална помощ. Населението на с. Василовци се обслужва от стоматолог от гр. Лом.

Общо практикуващите лекари и стоматолозите ползват базата на лечебни заведения, които са общинска собственост.

На територията на общината има три дрогерии в град Брусарци и в с. Василовци и с.Крива бара.

**Д. Образование**

Образователната система в община Брусарци е представена от обекти за предучилищно обучение и от общообразователни училища. Това е резултат от контингентите от деца във възрастовата група 3-6 години и от лица във възрастовите групи 7-14 и 15-18 години, както и от степента на развитост на обслужващите функции на общината.

Училищната мрежа в общината е съставена от 3 училища, които по степента на застъпеното в тях образование се диференцират на:

1. Средно общообразователно училище „Христо Ботев” в гр. Брусарци;
2. Основно училище „П.К.Яворов” в село Крива бара и
3. Основно училище „П.Р.Славейков” в село Василовци.

Средната пълняемост на паралелките в общообразователните училища варира в широки граници. Някои от паралелките в СОУ в гр. Брусарци е със среден брой ученици 16-17, а в основните училища в селата Василовци и Крива бара има паралелки със среден брой ученици близки до минимума на действащия норматив за пълняемост – 10 - 11 ученика.

*Таблица 16: Разпределение на учениците по училища за 2012 г.*

|  |  |  |
| --- | --- | --- |
| **Училище** | **Брой ученици** | **От тях роми** |
| СОУ – гр. Брусарци | 179 | Над 50% |
| ОУ – с. Василовци | 84 | Над 70% |
| ОУ – с. Крива бара | 86 | Над 80% |

*Данните са взети от ОбА Брусарци*

Проблемът с ранното отпадане на ученици съществува и в община Брусарци. По данни на РИО – гр. Монтана броят на преждевременно напусналите ученици (І-VІІІ клас) в община Брусарци през 2007 г. е 13, което е 3,7% от всички ученици в основното образование. През 2012 г. този брой е значително по-висок – 30 ученика, или 9,2% от общия брой.

Мрежата от детски заведения в община Брусарци към 2011 г. включва два типа - Обединено детско заведение (ОДЗ) и Целодневни детски градини (ЦДГ). Техният брой към 2012 г. е 3 и те са разположени съответно в гр. Брусарци – 1 ОДЗ и в селата Крива бара и Василовци – по 1 ЦДГ.

*Таблица 17: Разпределение на броя на децата по ДГ за 2012 г.*

|  |  |  |
| --- | --- | --- |
| **Детска градина** | **Общ брой деца** | **От тях роми** |
| гр. Брусарци | 73 | Над 30% |
| с. Василовци | 39 | Над 60% |
| с. Крива бара | 44 | Над 75% |

*Данните са взети от ОбА Брусарци.*

В община Брусарци се наблюдава тенденция, която не е характерна за преобладаващата част от общините в страната, а именно – нарастване на броя на обхванатите в детските заведения деца. Основният фактор за това е по-доброто обхващане на деца от ромската етническа група. В детските заведения в с. Василовци и в с. Крива бара над 80% от обхванатите деца са от ромски произход. За анализирания период няма промени в броя на детските учители.

Статистическите данни показват, че в периода 2007-2012 г. броят на детските заведения е намалял от 5 на 3, като това се дължи на намаляване на броя на ЦДГ в селата – от 4 на 2. На практика, тази промяна е само в структурата на мрежата от детски заведения, а не и в тяхното териториално разположение. По същество за да се запазят от закриване детските заведения в селата Дондуково и Смирненски са трансформирани във филиали на ОДЗ “Синчец” в гр. Брусарци с капацитет по една смесена група с пълняемост от 12 до 15 деца и подготвителни групи (4 деца във филиала в с. Дондуково и 2 деца в подготвителна група във филиала в с. Смирненски”. Средната пълняемост на групите е в рамките на действащите нормативи, като проблеми в това отношение има не само във филиалите на ОДЗ. В ОДЗ “Синчец” има и една “яслена” група от 20 деца.

**Е. Култура и културно-историческо наследство**

Основната дейност в сферата на културата, представена в община Брусарци е свързана с ***комплексната читалищна дейност*.** На територията на община Брусарци има седем читалища с добра материална база. Към читалището в гр. Брусарци функционира самодеен танцов състав, а във Василовци - самодеен театрален колектив и женска вокална група. Колективите са лауреати на редица национални конкурси за художествена самодейност. Във всички читалища функционират ***библиотеки.*** Библиотеките в населените места са с добре запазен библиотечно книжен фонд.

***Музейната дейност*** е свързана с историко-етнографска музейна сбирка в с. Василовци. Редица събития с културен характер са включени в Общинския културен календар.

На територията на общината има седем църкви, две, от който в добро материално и архитектурно състояние в гр. Брусарци и в с. Василовци. Останалите са в не добро състояние.

***Архитектурните паметници*** са представени предимно от художествени фрезови изработки и др. Археологически местонахождения има почти във всяко населено място, но не се контролират и са обект на иманярски набези.

На територията на общината се намират следните недвижими ***паметници на културата***:

В град Брусарци има стар ***манастир “Св. Арх. Михаил”,*** който е разположен в околностите на хълм по десният бряг на река Нечинска бара, която е приток на р. Лом. Според сведения събрани от предания и легенди, манастирът е възникнал още в Римско време. Бил е местен три пъти по различни причини. Първоначално е имал вида на землянка – могила, изградена от дървени пръти. По-късно възниква върху руините на монашеско средище от времето на Второто българско царство. След падането на Видинското царство всички светини във Видинската епархия били осквернени, а манастирите ограбени и разрушени. Възстановен е към 1840 г. от родолюбиви християни начело със стареца Стефан от Брусарци, Нейко, братята поп Димитър и монаха Агапий от Медковец. В 1852 г. е напълно завършен и украсен. Събрали се монаси, избрали игумен и открили килийно училище за децата от околните села. През 1860 г. през тези земи минал унгарският пътешественик Феликс Каниц, който описал целебната сила на манастирската вода “агиязма”, от която прогледнало детето на богат турчин. От благодарност той дарил златно имане, което било заровено в основите на манастира. В последствие то става причина за набези на иманяри. В бурната 1876 г. манастирът пак е ограбен, а монасите са пръснати. След Освобождението отново се събрали монаси, но в 1880г. игуменът Агапий решил да го премести долу на пътя, за което е наказан и въдворен в Раковишкия манастир. Поради това монасите напуснали и манастирът служел за енорийските нужди на Брусарци до 1914 г., когато манастирът бил възстановен. С времето обаче отново запустял. Злосторници ограбили част от иконите и утварите, а иманяри разкопали пода в търсене на съкровища. През 1989г. манастирът отново бил възстановен. Службата била проведена от владиката Дометиан с архиерейските представители на Видин, Лом и Белоградчик.

Манастирът бил изографисан през 1916г. от Милетий Божинов, родом от с. Росоки, Македония. Заедно със своя учител Мирче Илиев изрисували множество църкви в Северозападна България, сред които тези в Бреница, Криводол и Липен, както и църкви във Влашко и Македония. Според очевидци иконите били майсторски изрисувани и показвали огромният талант на своите създатели. За съжаление поради факта, че манастирът дълго време бил недействащ много от красивите икони били ограбени. Единствено прекрасните стенописи са останали, но и върху тях лошите атмосферни условия са оставили своят печат.

До село Василовци, откъм северната му част минава ***стар римски път от настлани камъни***, който се използва и до днес. В селото има и ***историко-етнографска сбирка***.

Интересен обект е ***мостът над река*** [***Лом***](http://bg.wikipedia.org/wiki/%D0%9B%D0%BE%D0%BC_(%D1%80%D0%B5%D0%BA%D0%B0)) ***в с. Крива бара***, който е построен от италиански майстори през 1930 г.

В общината са изградени седем църкви, две от които са в много добро материално и архитектурно състояние ***„Св. Параскева” – гр. Брусарци и „Св. Георги” – с. Василовци***.

Паметниците на културата в общината са с местно значение, но те в известна степен представляват интерес за посетителите на община Брусарци.

## Ж. Спорт

За развитие на физическото възпитание и спорта в общината се използва спортна база, която е общинска собственост. Тя включва игрища и стадиони в гр. Брусарци и селата Василовци, Дондуково, Крива бара, Киселово. Към спортната инфраструктура се включват и спортните обекти в училищата – физкултурни салони (СОУ “Хр. Ботев – гр. Брусарци и ОУ “П.Р. Славейков” – с. Василовци) и спортни площадки и игрища в училищата.

Физическото състояние на спортните обекти (без училищните) е лошо. Стадионите са без трибуни, съблекални, а където има не са в добро състояние.

**5. Техническа инфраструктура**

**А. Водоснабдяване и канализация**

Селищата в община Брусарци се захранват с вода от 12 водоизточници – от ПС"Крива бара" и ПС"Смирненски” - шахтови и тръбни кладенци.

Всички населени места получават централно водоснабдяване. Дългогодишните проблеми с неводоснабдените населени места вече са решени. Водоснабдено е и с Одоровци, а след водоснабдяването и на с Дондуково, с Дъбова махала се водоснабдява от него.

Степента на водоснабдяване за повечето населени места е над 99%, но за с Киселово е 82,6%.

За общината като цяло относителният дял на централно водоснабденото население е 97,88%, което е колкото средната стойност за област Монтана /97,8%, но по-ниско от средната стойност за страната през 2010г /99,1%/.

Общата дължина на изградената водопроводна мрежа е 127,6 км, като 25,6 км от тях са външни водопроводи, а 102 км-вътрешна водопроводна мрежа. Преобладаващата част от водоснабдителната мрежа на територията на общината е изпълнена с азбестоциментови тръби, които са остарели и амортизирани и причина за чести аварии и високи загуби по водопроводната мрежа.

*Таблица 18: Водоснабдяване на населените места от община Брусарци-2012г.*

|  |  |  |  |  |  |  |  |
| --- | --- | --- | --- | --- | --- | --- | --- |
| **Населено място** | **Водоизточници вид** | **Капацитет (м3/год.)** | Дължина външни водопроводи /м/ | Състояние (%изграденост на вод.мрежа с РЕтръби) | Дължина вътрешни водопроводи /м/ | Състояние (%изграденост на вод.мрежа с РЕтръби) | Отн. дял на населението ползващо централно водоснабдяване |
| гр.Брусарци | от ПС"Крива бара" | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 8469 | 31% | 19516 | 13,13% | 99,39% |
| с.Буковец | д-ж; ТК | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 3940 | 0% | 9154 | 4,28% | 96,98% |
| с.Княжева Махала | от ПС"Крива бара" | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 758 | 0% | 3507 | 2,79% | 89,47% |
| с.Крива бара | ШК1;2;3;4;5;6 към ПС"Крива бара" | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 1163 | 11,78% | 16292 | 0% | 99,20% |
| с.Смирненски | И; Към ПС"Смирненски” - ТК. | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 560 | 0% | 13032 | 8,93% | 99,29% |
| с.Василовци | ТК1;2 | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 1668 | 0% | 29126 | 0% | 98,20% |
| с.Киселево | от ПС"Смирненски" | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 5647,5 | 15,64% | 9684 | 45,31% | 82,64% |
| с.Одоровци | от ПС"Г.Белотинци" | ШК1-145068; ШК2-157680; ШК3-165876; ШК4-110388; ШК5-1572; ШК6-1572. | 3324 | 15,04% | 1710 | 0% | 100,00% |
|  | **12** |  | **25529,5** | **16,24%** | **102021** | **8,43%** | **97,88%** |

*Данните са взети от Междинната оценка, разработена от Консорциум „Монтана консулт2012” по предоставени показатели на ОбА Брусарци.*


Около една трета от външните водопроводи в гр. Брусарци са подменени с РЕ тръби, но в повечето населени места не са подменяни, така че за общината като цяло са обновени 16,24% от външните водопроводи. За вътрешната водопроводна мрежа нещата стоят още по-зле. Само в с Киселово е подменена близо половината мрежа, но в повечето села почти не е подменяна /гр. Брусарци-13,13%/, така че едва 8,43% от вътрешната водопроводна мрежа в общината е осъвременена.

Необходимо е по-ускорено модернизиране на водопроводната мрежа, с оглед намаляване високите загуби на питейна вода.

***Канализация и пречистване на отпадъчните води***

На територията на община Брусарци няма изградена канализационна мрежа.

**Б. Транспортна мрежа**

****

**Пътна мрежа**

През територията на община Брусарци не преминават пътища с национално значение. Единственият път от висок клас, обслужващ област Монтана преминава през съседната община Монтана:

* Първокласният път ***І-1 Видин-Монтана-Враца/София*** с Европейска категоризация Е-79, минава извън община Брусарци, на юг от територията й. Първокласният път формира направлението на ***Транс европейския транспортен коридор ЕТК №4 - Дрезден/Нюрнберг - Прага - Виена/Братислава - Гьор - Будапеща - Арад - Констанца/Крайова - Видин - София - Солун/Пловдив – Истанбул,*** като провежда международните потоци между Румъния, България и Гърция посредством българския участък Видин –Монтана - София –Кулата.

Община Брусарци се обслужва единствено от ***третокласна пътна мрежа*** с регионално значение, която се поддържа от Окръжно пътно управление – Монтана. Състоянието на 70 % от настилката е незадоволително.

* ***Третокласният път ІІІ-112*** (***Арчар-Лом) - Добри дол-Брусарци-Славотин-Монтана*** свързва община Брусарци през село Славотин от съседната община Монтана, с областния център Монтана;
* ***Третокласният път ІІІ-114*** ***Лом-Дондуково-Брусарци*** свързва общинския център с Пристанище Лом от съседната община.
* ***Прекласираният път 1121-Брусарци-Крива бара-Дондуково*** като връзка между двата третокласни пътя улеснява комуникациите между населените места в общината

Само 8% от третокласната пътна мрежа в областта, преминава през територията на община Брусарци. Като се има предвид, че това е преобладаващата пътна мрежа в област Монтана, и отсъствието на първокласни и второкласни пътища през общината, изградеността на републиканската пътна мрежа в община Брусарци е сравнително ограничена.

Гъстотата на Републиканската пътна мрежа (0,159) е малко по-ниска от средната в областта (0,166) и още повече от средната за страната (0,178). Състоянието на РПМ се оценява като средно.

Недостатъчната изграденост на републиканската пътна мрежа в община Брусарци прави още по-значими функциите на общинската пътна мрежа, която осигурява основните комуникации между населените места в рамките на общината и съседните общини.

*Таблица 19. Общинска пътна мрежа - 2012 г.*

|  |  |  |  |  |
| --- | --- | --- | --- | --- |
| **Път №** | **Наименование** | **Дължина км** | **Състояние** | **Необходими мерки** |
| MON1060 | / III - 112 / Дъбова махала - Княжева махала - Крива бара / III - 1121 / | 4,0 | Средно | Изкърпване |
| MON1061 | / III - 112 / Брусарци - Граница общ. ( Брусарци - Медковец) -  Медковец / ІІІ - 8105 / | 1,9 | В процес на изграждане |  |
| MON1062 | / III - 112 / Смирненски - Буковец - Граница общ. ( Брусарци -  Монтана ) - Белотинци | 12,4 | Лошо | Рехабилитация-преасфалтиране |
| MON 2063 | /III-112/ Дъбова махала-Киселево | 5,0 | Лошо | Рехабилитация-преасфалтиране |

*Данните са взети от ОбА Брусарци.*

Гъстотата на общинската пътна мрежа в община Брусарци /0,140/ е по-висока от средната за област Монтана /0,126/, близка до средната за СЗ район /0,146/, но по-ниска от средната за страната /0.161/. Състоянието на общинската пътна мрежа в по-голямата си част е лошо и поради ограничените финансови средства за поддържане, проблемите се задълбочават.

Общата гъстота на изградената пътна мрежа за общината /0.299/ е колкото средната за областта /0.292/, но по-ниска от тази за СЗ район /0,324/ и средната за страната /0,339/. Изградената общинска пътна мрежа като цяло осигурява добри комуникации между населените места вътре в общината, но поради ограниченото развитие на Републиканската пътна мрежа и особено липсата на пътища от висок клас, до известна степен общината остава в изолация и затруднен достъп до по-големите градове.

**Железопътен транспорт**

Община Брусарци има предимството да се обслужва от една от основните за СЗ район и единствена за област Монтана ж.п. линия:

* ***VІІ главна жп линия Видин-Брусарци-Бойчиновци-Мездра/София.*** Линията е единична, но напълно електрифицирана и е включена в Европейското споразумение за най-важните линии за международни комбинирани превози (AGTC). Жп линията е вторият съставен елемент на Транс европейския транспортен коридор ЕТК №4.
* ***Жп клонът Брусарци - Лом*** обслужва товарния трафик чрез жп гара Брусарци от/до пристанище Лом, което е най-близко разположеното пристанище до столицата. Евтиният жп транспорт на масови товари и възможност за осъществяване на комбинирани превози от пристанище Лом, както и достъп до вътрешната мрежа от водни пътища на ЕС е добра възможност за развитието на община Брусарци, област Монтана и Северозападния район.

Железопътния транспорт допълва транспортното обслужване на община Брусарци, като обслужващите пунктове са ж.п. гара Брусарци и ж.п. спирките Дъбова махала и Крива бара.

В настоящия момент незадоволителното състояние на ж.п. гарите, ниските скорости на движение на влаковете и лошото състояние на подвижния състав са главна причина за отлива на пътниците от железопътния транспорт. В този контекст е важно да се стимулира и направи по-атрактивен железопътния транспорт с цел опазване на природната среда и ограничаване на замърсяванията от автомобилния транспорт.

Големите криви и наклони по трасето на главната железопътна линия ограничават движението до максимална скорост 70 км/ч. Предвижданото строителство на скоростна жп линия по направлението Видин-Монтана-София, която да осигури пълноценното функциониране на ЕТК №4, ще осъвремени транспортното обслужване и ще стимулира икономическото развитие и на община Брусарци.

**В. Енергийна мрежа**

Община Брусарци получава електрозахранване от националната електроенергийна система, посредством едноименната подстанция «Брусарци» 110/20 кV, разположена в общинския център. От своя страна подстанцията има връзка на 110 кV с п/ст «Бойчиновци», п/ст «Видин» и п/ст «Лом». Тристранното включване на подстанцията в системата 110 кV гарантира по-висока сигурност и качество на електрозахранването.

Електроразпределителната мрежа СН в община Брусарци е с дължина 87 км. Изградените трафопостове са 50 броя с обща инсталирана мощност 12003 кVА.

Всички населени места в община Брусарци са електрифицирани Основните проблеми, свързани с електроснабдяването на общината са: възрастовата структура на някои от основните мрежи и съоръжения, които се нуждаят от подмяна и ремонти и аварийните ситуации при неблагоприятни климатични условия.

***Възобновяеми енергийни източници и енергийна ефективност:***

На територията на община Брусарци до този момент е изградена само една ВЕЦ с мощност 600 кW, други видове ВЕИ не са усвоени. Липсват заявки за бъдещи проекти.

Общината провежда сериозна политика за повишаване на енергийната ефективност. Всички общински сгради са построени преди 1970 г. и външните им стени имат от 3 до 5 пъти по-големи топлинни загуби в сравнение с нормите за ново строителство. Инсталираните отоплителни котли са с голям разход на гориво и нисък КПД. С оглед привеждането на този сграден фонд в състояние, отговарящо на съвременните нормативни изисквания за енергийна ефективност в случаи, че е икономически оправдано, община Брусарци е разработила «План за енергийна ефективност 2010-2016г» и «Програма за ЕЕ-2012-2013г».

***Газоснабдяване:***

Община Брусарци попада извън идентифицираните за газоразпределение райони. През общината или в близост до нея не минава преносен газопровод.

**Г. Съобщителна мрежа**

Община Брусарци има сравнително добре развита телекомуникационна инфраструктура и достигаща до всяко селище автоматична телефонна мрежа. Всички селища са с автоматично входящо и изходящо междуселищно избиране. Постепенно се въвежда цифрова комутационна и преносна далекосъобщителна инфраструктура и подменяне на съществуващата аналогова.

Мрежите на съществуващите мобилни оператори в страната – МОБИЛТЕЛ, ГЛОБУЛ и ВИВАКОМ покриват територията на общината.

В пет от населените места Брусарци, Василовци, Дондуково, Крива бара и Смирненски функционира кабелна телевизия.

Все по-важно за регионалната конкурентоспособност и развитието на фирмите става достъпът до Интернет и развитието на информационното общество, с което се намаляват препятствията от разстоянието и проблемите на отдалечеността, характерни за много периферни райони. В община Брусарци доставчици на интернет услуги са «Нет – Сърф», «Blizoo» и «Виваком», но в по-малките населени места в повечето случаи отсъства предлагането на интернет достъп дори от тяхна страна.

Телекомуникационната инфраструктура е най-динамично променящата се през последните години. По информация на НСИ за 2011г в област Монтана вече 29% от домакинствата имат достъп до интернет при само 12,3% през 2007г., но темпът на нарастване изостава през 2007 г. Област Монтана е с добри позиции, като достъпът е равен с този в СЗ район /12%/, докато през 2011 г. показателят за област Монтана /29%/ е най-ниският за СЗ район /34,7%/, а в същото време за България този дял вече е 45,0%.

Липсват данни за този показател по общини, но в община Брусарци само половината от населените места имат достъп до интернет. В селата Буковец, Дъбова махала, Княжева махала, Киселово и Одоровци не се предлага.

Достъпът до Интернет и степента на използване от домакинствата до голяма степен се обуславят не само от техническата обезпеченост, но и от социално-икономическото състояние на потребителите. Ниските показатели за областта са тясно свързани с изоставането в цялостното социално-икономическо развитие.

**6. Териториална структура**

Общата характеристика на териториалната структура на общината показва, че към 2012 г. тя обхваща 10 населени места, от които 1 град и 9 села. По брой на населението те се разпределят както следва до 200 д. са 4 села, от 201 до 500 д. – 3 , от 501 до 1000 д. – няма и над 1000 д. – 3 населени места.

В зависимост от степента на развитост на селищните си функции населените места в общината попадат в следните категории (функционални типове, съобразно действащата в страната функционална категоризация на административно-териториалните единици и населени места) – от 4 тип (категория) е общинският център –гр. Брусарци, с. Василовци е от 5 тип, от 6 тип е с. Крива бара и с. Смирненски. Останалите села са от 3 тип, а с. Одоровци и с. Княжева махала са от 8 тип. Административни функции на кметства изпълняват 8 села.

Съотношението на градското и селското население е 1:3. Напълно обезлюдени селища в общината няма, но във всички населени места има неизползваем сграден фонд. Екологични проблеми, свързани с урбанизацията няма. Разширяване на селищни територии за сметка на селскостопански земи няма.

Гъстотата на населението е 35 човека/кв.км. Инфраструктурната обезпеченост не е на необходимото ниво.

Общината разполага с необходимата планова основа на земеделските, горските и урбанизираните територии. С изключение на три населени места /Василовци, Крива бара и Дондуково, чиито кадастрални и застроителни планове са на около 35 – 40 години/ плановете на останалите населени места са изработени през 90 – те години.

**7.Състояние на околната среда**

**А. Екологично състояние**

Районът на общината като част от Дунавската равнина има умерено – континентален климат. Тук освен характера на релефа с надморска височина около 100 м, климатичните показатели се формират от умерените географски ширини и въздействието на близки /яз. Смирненски/ и по – далечни / река Дунав/ водни басейни. Посоката на въздушните течения в основни линии е северозапад – югоизток и север – юг.

Средногодишната сума на валежите е 585мм, разпределена по месеци както следва.

Валежите като климатичен елемент са в пряко отношение към само пречистването на атмосферния въздух от вредни примеси. Освен положителното влияние обаче, валежите забавят разсейването на замърсителите и довеждат до значително по-висока натовареност на почвите и повърхностните води.

Снежната покривка се задържа в порядъка на 40–70 дни в годината, а средната и дебелина е от 10 до 20 см.

Средногодишната температура на въздуха е 11,6о С с изразен минимум през януари (- 2,1о С) и максимум през месец юли (23,4о С) и се разпределя по месеци както следва:

**Атмосферен въздух:** Понастоящем община Брусарци попада в райони VI/, в които нивата на един или няколко замърсители не превишават долните оценъчни прагове. Не се установява тенденция за промяна в качествата на атмосферния въздух през периода на действие на ОПР. Общината се характеризира с много добри качества на атмосферния въздух.Единствено през отоплителния сезон се наблюдава въздействието на битовите горивни уредби, което не е свързано със съществено замърсяване. С определен дял в замърсяването е и движението на МПС по третокласен път София-Видин, което е сравнително интензивно през територията на общината. Споменатите по-горе фактори обаче не създават предпоставки за по-продължително задържане на вредни замърсители в приземния слой на атмосферата.

**Води:** Слабо развитата производствена дейност е предпоставка за ограничено замърсяване на водните ресурси в общината. На територията на община Брусарци няма изградена канализационна мрежа. Няма изградени и пречиствателни станции за отпадни води.Отделни населени места имат проблем с водоснабдяването. Река Лом в пределите на община Брусарци е от втора категория водоприемник, което е свидетелство за сравнително доброто и състояние. Не се установява промяна в качествата на повърхностните и подпочвени води.

Хидроложките условия и фактори, характеризиращи влиянието върху състоянието на подземните води се обуславя главно от посоката на движение на същите. В района то е най-вече към река Гаговица - за Буковец, Смирненски и Брусарци и към река Лом – за Дъбова махала, Княжева махала, Крива бара, Василовци и Дондуково, което показва, че тези реки действат като дренаж на подземните води в района. Тези две реки поемат по-голямата част от битовите води в населените места. Общината няма данни за значителни вредни замърсявания в това отношение. Водния отток на река Гаговица се регулира в язовир Смирненски. За река Лом е предвидена корекция при с.Василовци, обхващаща средното течение на реката с дължина около 1500 метра.

Реката има ясно изразено корито, но речището е разлято. Бреговете са с височина 2–3 метра, а коритото е с ширина от 30 до 50 метра. Реализацията на въпросната корекция няма да създаде условия за негативно изменение на хигиенната обстановка и неблагоприятно изменение на климатичните и метеорологичните фактори, определящи климата в района. Изграждането на укрепителни съоръжения с биологично укрепване ще осигури речната тераса срещу водна ерозия и ще способства за подобряване и разнообразяване на речния ландшафт и развитие на фауната във водните течения.

Корекцията не засяга защитени територии и обекти, горски масиви и не се очаква отрицателно влияние върху устойчивостта на екосистемите.

**Земи и почви:** Релефът на територията на общината е предимно равнинен, слабо разчленен. Почвите са черноземни (тъмноцветни), образувани върху скали и льосовидни отложения. На някои места са се образували върху чернокафяви карбонатни и безкарбонатни глини. Общото състояние на почвите в района е добро. Наблюдава се частична ерозия в близост до реките и водосборите на околните хълмове при проливни дъждове. Няма установено замърсяване на почвите с устойчиви органични замърсители и препарати за растителна защита, с тежки метали и металоиди.

**Шум:** На територията на община Брусарци няма агломерации, основни летища, железопътни линии и пътища, определени като такива в Закона за защита от шума в околната среда.Съществуващите шосейни и железопътни артерии не могат да бъдат класифицирани като силно натоварени и не представляват сериозен проблем по отношение на шумовото натоварване на околната среда. Те създават шумово натоварване по прилежащите на тези пътища територии**.** В общината няма постоянен пункт за измерване на шума.

**Радиоактивна натовареност:** В резултат от извършения мониторинг на радиационния гама фон от РИОСВ - Монтана, атмосферната радиоактивност и повърхностните води през 2011 г. може да се направи извод, че няма повишаване на радиологичните показатели на наблюдаваните компоненти на околната среда.

**Б. Защитени територии**

На територията на община Брусарци няма територии със статут на защитени. Животинският свят в района се характеризира с богато видово разнообразие на птици. Установени са над 100 вида птици, по-голяма част постоянни, друга част – прелетни. Освен с богатата си орнифауната, в района се срещат и бозайници – зайци, катерици, лисици, диви свине и др.

**В. Управление на твърдите битови отпадъци**

Управлението на твърдите битови отпадъци има приоритетно значение за общината, тъй като те са основен фактор в повърхностното замърсяване на почвата и атмосферния въздух при неправилно депониране. Сметосъбирането и сметоизвозването се осъществява в населените места по утвърден график. От месец декември 2008 г. битовите отпадъци се извозват на регионалното депо в гр. Монтана. През 2012 г. количеството извозен битов отпадък на Регионалното депо в гр. Монтана е 650 тона.

През 2012 г. община Брусарци не е имала актуална действаща общинска програма за управление дейностите по отпадъците поради това, че в края на 2010 година е изтекъл периода й на действие, които е обхващал период от месец декември 2007 година до края на 2010 година.

Към настоящия момент община Брусарци разполага със 1510 бр. кофи тип „Мева” и 205 бр. контейнери тип „Бобър”. Битовите отпадъци в община Брусарци се събират и извозват със сметосъбираща и сметоизвозваща машина „Мерцедес”, закупена през 2007 г. със средства на общината и безвъзмездна помощ от ПУДООС.

Към момента се разработва нова общинска програма за управление дейностите по отпадъците, за която от РИОСВ – Монтана е посочен срок за приемане от Общински съвет Брусарци края на юли 2013 г.

**Г. Пречиствателни станции**

Към момента на територията на община Брусарци няма изградени пречиствателни станции тъй като няма битово – фекална канализация и предприятия, отделящи производствени отпадни води. В началото на юли 2013 година, община Брусарци беше одобрена за финансиране по проект „Реконструкция на вътрешна водопроводна мрежа и външен довеждащ водопровод гр. Брусарци и реконструкция вътрешна водопроводна мрежа І етап и хидрофорна станция в с. Крива бара” по мярка 321 Основни услуги за населението и икономиката в селските райони на Програма за развитие на селските райони 2007-2013 г. на стойност 5 790 366 лева, като към този момент се извършва подбор на изпълнител на строителните дейности. Общината предвижда изграждането на шест отводнителни канала в село Смирненски. Целта е да се намали многократно риска от наводнение на територията на село Смирненски. Каналите ще отвеждат дъждовните води към река Гаговска, която протича край селото.

**8. Актуализиран SWOT анализ**

Главната цел на SWOT анализа е да се извърши взаимообвързана оценка на вътрешните за общината силни (Strengths) и слаби (Weaknesses) страни, както и на външните за общината възможности (Opportunities) и заплахи (Threats). Приема се, че вътрешните страни (силните и слабите страни) могат да се контролират от общината, докато външните фактори (възможности и заплахи) определят състоянието на средата, в която се развива общината. В световната практика SWOT анализът се е утвърдил като задължителен елемент на стратегическото планиране. Значението на SWOT анализа се подсилва и от факта, че той е регламентиран като задължителна процедура при всички планове и програми, свързани с усвояването на предприсъединителните и структурните фондове и инструменти на Европейския съюз.

Резултатите от SWOT анализа позволяват точно формулиране на приоритетите и целите за развитие на общината, както и периодична оценка на мястото й на областно, регионално или национално ниво. Резултатите от SWOT анализа позволяват да се планират и реализират конкретни мерки за коригиране на състоянието. Сред елементите на анализа има взаимовръзки, които разкриват потенциала за развитие, а също и такива, които показват ограниченията (лимитиращите фактори) и проблемите, които предстои да бъдат преодолени. Преди да преминем към SWOT-анализа на отделните сектори в социално-икономическото развитие на община Брусарци, ще споменем, че в нашата страна има сериозни проблеми, свързани с наличието, количеството и качеството на необходимата изходна информация и достъпа до нея. Както и при всички останали анализи, предназначени за органи и лица, вземащи решения, трябва да се работи с достоверна, официална информация. За съжаление националната и регионалната статистика в България като цяло не съответства на световните стандарти и не е в състояние да задоволи потребностите от достатъчна по количество и качество актуална информация за целите на подобен анализ.

|  |  |  |
| --- | --- | --- |
| **SWOT – анализ** | | **Оценка от 1 до 5** |
| **СИЛНИ СТРАНИ** | |  |
| 1. | Благоприятно географско положение – близко разположение до транспортни коридори № 4 и № 7 | 5 |
| 2. | Запазени природни ресурси, плодородна земя и подходящи климатични условия. Екологично чист район | 4 |
| 3. | Сравнително добре развита транспортна мрежа – железопътна и автомобилна | 4 |
| 4. | Наличие на незаета работна ръка | 2 |
| 5. | Наличие на свободен промишлен фонд /ЕООД”Възход”/ | 2 |
| 6. | Наличие на свободни терени – общинска собственост | 2 |
| 7. | Повишаване на делът на високообразованото население | 5 |
| 8. | Наличие на редица действащи стратегически и програмни документи на общинско равнище | 5 |
| 9. | Много добро качество на въздуха | 4 |
| 10. | Няма установено замърсяване на почвите | 4 |
| 11. | 100% обхванато население от системата за събиране на отпадъците и наличие на регионално депо – гр. Монтана | 5 |
| **СЛАБИ СТРАНИ** | | |
| 1. | Упадък на машиностроителната и керамичната промишленост | 3 |
| 2. | Обезлюдяване на населените места и застаряване на населението; увеличаване на относителния дял на ромското население | 5 |
| 3. | Незадоволително състояние на пътищата от РПМ | 3 |
| 4. | Недостатъчна и не добре изградена инфраструктура в общината: - остаряла и амортизирана водопроводна мрежа;  - липса на канализация;  - улична мрежа без трайна настилка. | 2 |
| 5. | Липса на пазари | 3 |
| 6. | Лошо състояние на телекомуникационните връзки | 4 |
| 7. | Липса на пречиствателна станция за отпадъчни води и недоизградената и амортизирана ВиК мрежа; | 4 |
| 8. | Ниско биоразнообразие и малка площ на обектите от Националната екологична мрежа (НЕМ) – 2.61%; | 4 |
| 9. | Липса на депо за строителни отпадъци. | 3 |
| **ВЪЗМОЖНОСТИ** | | |
| 1. | Подобряване състоянието на общинската пътна мрежа, модернизиране на водопроводната мрежа, изграждане на канализация и ПСОВ | 4 |
| 2. | Развитие на екологично чисто животновъдство и земеделие | 4 |
| 3. | Увеличаване ефективността на селското стопанство чрез модернизирането му с финансовата подкрепа на европейските фондове | 5 |
| 4. | Развитие на малък и среден бизнес | 3 |
| 5. | Разработване на кариера за добив на глина за керамично производство – традиционно за района | 3 |
| 6. | Привличане на частни инвестиции чрез приватизация на съществуващият общински производствен фонд | 3 |
| 7. | Ситуиране на общината по отношение на международните транспортни коридори и важни национални транспортни артерии | 5 |
| 8. | Създаване на благоприятни условията за изграждане на ВЕИ | 4 |
| 9. | Предлагане на Интернет във всички населени места | 3 |
| **ЗАПЛАХИ** | | |
| 1. | Липса на финансова обезпеченост на общинските проекти в областта на инфраструктурата и селското стопанство | 3 |
| 2. | Влошаване на съотношението между работещо и неработещо население; увеличаване на броя на ромското население като източник на малообразовани и безработни лица | 4 |
| 3. | Продължаване на процеса на влошаване на демографското развитие на общината и обезлюдяване на територията | 3 |
| 4. | Силно ограничени възможности за заетост. Нарастване на безработицата | 3 |
| 5. | Подценяване на форми за интеграция на лица в неравностойно положение, водещо до социална изолация на част от тях | 4 |
| 6. | Липса на изразена инициативност и предприемчивост в населението | 3 |
| 7. | Тенденция към възпрепятстване нормалното функциониране на общообразователните училища с малък брой ученици в селата. | 5 |
| 8. | Влошаване състоянието на общинската пътна мрежа поради липса на финансови средства за поддържането й | 5 |
| 9. | Увеличаване загубите на питейна вода поради забавяне модернизацията на водопроводната мрежа | 5 |
| 10. | Влошено качество на околната среда поради отсъствието на канализация и ПСОВ | 5 |

**ІІІ. ВИЗИЯ, ПРИОРИТЕТИ, СПЕЦИФИЧНИ ЦЕЛИ И МЕРКИ ЗА РАЗВИТИЕ НА ОБЩИНАТА**

**1. Визия**

***Община Брусарци – обновена община с европейски облик. Толерантно съжителство на хора с различни културни, етнически и религиозни различия. Природна среда, която постоянно се опазва и подобрява така, че да осигурява здрави екосистеми. Използване на природните ресурси с високо чувство за отговорност. Добре развито селско стопанство с производство на екологично чиста продукция. Добре развити малки и средни предприятия за преработка на селскостопанска продукция. Дребен бизнес, предлагащ икономически възможности за всички граждани. Съвременна инфраструктура и географско местоположение като предпоставки за добро жизнено ниво. Общинско управление и държавни служби, ползващи се с високо обществено доверие.***

***Община Брусарци – община, която идните поколения планират да направят свой дом.***

1. **Приоритети**

**А. Стабилен социално – икономически статус и качествена околна среда в общината.**

**Специфична цел № 1: Развитие и осъвременяване на техническата инфраструктура.**

**Мерки:**

а/ Реконструкция и модернизация на пътната мрежа

б/ Реконструкция и обновяване на водопроводната мрежа и изграждане на нова такава

в/ Развитие и модернизиране на далекосъобщителната мрежа / въвеждане на цифрови телефонни централи, оптични кабели с възможност за качествена интернет – доставка/

г/ Реконструкция и доизграждане на ел. мрежата за улично осветление

д/ Изграждане на обекти за административни и социално – битови нужди и обслужващи дейности

**Специфична цел № 2: Развитие на социалната инфраструктура Мерки:**

а/ Оптимизиране структурата на социалните услуги и здравеопазването

б/ Обновяване и осъвременяване базата на обектите на образованието и културата

**Специфична цел № 3: Опазване на околната среда.**

**Мерки:**

а/ Укрепване на подлежащи на ерозия брегове на реки;

б/ Увеличаване на горските насаждения;

в/ Рационално използване и опазване на горите;

г/ Оптимизиране на системата за третиране на твърдите битови отпадъци;

**Б. Развитие на селското стопанство и преработка на селскостопанската продукция.**

**Специфична цел № 1: Развитие на растениевъдството.**

**Мерки:**

а/ Повишаване ефективността на зърнопроизводството;

б/ Създаване на екологично чисто зеленчукопроизводство;

в/ Развитие на култивирано отглеждане на горски плодове;

г/ Развитие на лозаро – винарството.

**Специфична цел № 2: Развитие на животновъдството.**

**Мерки:**

а/ Стимулиране създаването на племенни стада чрез селекционно – племенни механизми;

б/ Разширяване на пчелните семейства;

в/ Изграждане тържища за животни и животинска продукция и създаване на нови пунктове за млекоизкупуване.

**Специфична цел № 3: Създаване и развитие на малки предприятия за преработване на селскостопанска продукция.**

**Мерки:**

а/ Преработка на месо и месни продукти;

б/ Преработка на плодове и зеленчуци;

в/ Преработка на мляко и млечни продукти;

г/ Подготовка и стимулиране на населението за отпочване на собствен бизнес.

**В. Намаляване на безработицата.**

**Специфична цел № 1: Стабилизиране на заетостта и нови работни места.**

**Мерки:**

а/ Нови работни места в малките предприятия по преработка на селскостопанска продукция;

б/ Стимулиране на самонаемането в малките семейни стопанства.

**Специфична цел № 2: Трудова реализация на безработните и хората в неравностойно положение на пазара на труда.**

**Мерки:**

а/ Програми за квалификация и преквалификация на безработни;

б/ Реализация на инвалиди на пазара на труда;

в/ Специфични програми за заетост на ромското население.

**ІV. АКТУАЛИЗИРАНА ФИНАНСОВА ТАБЛИЦА, ОБОБЩАВАЩА РЕСУРСИТЕ ЗА РЕАЛИЗАЦИЯ НА ЗАЛЕГНАЛИТЕ В ОБЩИНСКИЯ ПЛАН ДЕЙНОСТИ И ПРОЕКТИ**

Основният раздел на ОПР, в който са обосновани необходимите финансови ресурси, е Индикативната финансова таблица. По своя характер и съдържание тази таблица играе ролята на Инвестиционната програма на плана - в нея се съдържат предвидените проекти, размерът на необходимите средства за реализация на проектите, източниците за финансиране и др.

Индикативната финансова таблица на ОПР на община Брусарци е важна и неделима част от ОПР. В годишния доклад (2011 г.) и в някои от официалните документи на общината (Секторни стратегии, Програми, Планове и др.) се съдържат данни за изпълнението на заложените в таблицата проекти, за новопредлагани проекти и др. Налице е съществуваща добра система за регистрация на проектите, както и наблюдение за тяхното изпълнение. Това е и основната функция на “ Проекти и програми и ПР” в Общинската администрация.

**ІV. АКТУАЛИЗИРАНА ФИНАНСОВА ТАБЛИЦА, ОБОБЩАВАЩА РЕСУРСИТЕ ЗА РЕАЛИЗАЦИЯ НА ЗАЛЕГНАЛИТЕ В ОБЩИНСКИЯ ПЛАН ДЕЙНОСТИ И ПРОЕКТИ.**

**ИНДИКАТИВНА ФИНАНСОВА ТАБЛИЦА / хил. лв.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Финансова таблица на План за развитие на община Брусарци за периода 2005– 2013 г.** | | | | | | | | | | | | |
| Приоритет/  Мярка/Година | Общо финансиране | Национално съфинансиране | | | | | | Европейски съюз | | | Друго безвъзмездно финансиране | Привлечени средства от заеми |
|  |  | Общо | Държавно | | | | Частни търговски  дружества | Структурни фондове | |  |
| Общо | Републикански бюджет | Общински бюджети | Държавни търговски дружества |  | Общо | Структурни фондове | Кохезионен фонд |
| 1 | 2 | 3 | 4 | 5 | 6 | 7 | 8 | 9 | 10 | 11 | 3 | 13 |
| **ПРИОРИТЕТ А:**  **Стабилен социално – икономически статус и качествена околна среда в общината** |  |  |  |  |  |  |  |  |  |  |  |  |
| **ЦЕЛ № 1:**  **Развитие и осъвременяване на техническата инфраструктура** |  |  |  |  |  |  |  |  |  |  |  |  |
| **Мярка № 1:**  **Реконструкция и модернизация на пътната мрежа** |  |  |  |  |  |  |  |  |  |  |  |  |
| 1.1. Завършване строителството на път ІV – 11209 Брусарци – Медковец до 2009 г. |  |  |  |  |  |  |  |  |  |  |  |  |
| 1.2. Рехабилитация на 32 км от ІІІ пътна мрежа и 27 км от ІV – класната за период от пет години  2013 г – 4 км ІV кл. | 63,5 | 63,5 | 63,5 |  | 63,5 |  |  |  |  |  |  |  |
| 1.3. Ремонт на пътни съоръжения /4 моста и 7 водостока/ на територията на общината | 418,7 | 418,7 | 418,7 | 400 | 18,7 |  |  |  |  |  |  |  |
| 1.4. Рехабилитация на 8 км улична мрежа в гр.Брусарци  2007 г – 1 км  2008 г – 1 км  2009 г – 1 км  2010 г – 1 км  2011 г – 1 км  2012 г – 1 км  2013 г – 2 км |  |  |  |  |  |  |  |  |  |  |  |  |
| 1.5. Рехабилитация на 17 км главни улици в населените места на общината  2007 г – 1 км  2008 г – 1 км  2009 г – 2 км  2010 г – 2 км  2011 г – 3 км  2012 г – 4 км  2013 г – 4 км |  |  |  |  |  |  |  |  |  |  |  |  |
| 1.6. Изграждане на трайна улична настилка на 12 км улици в селата  2007 г – 3 км  2008 г – 3 км  2009 г – 3 км  2010 г – 3 км |  |  |  |  |  |  |  |  |  |  |  |  |
| **Мярка № 2:**  **Реконструкция и обновяване на водопроводната мрежа и изграждане на нова такава** | 10 000 |  |  |  |  |  |  | 10 000 | 10 000 |  |  |  |
| 2.1. Изграждане външно и вътрешно водоснабдяване на село Дъбова махала  2013 | 246 |  |  |  |  |  |  | 246 | 246 |  |  |  |
| 2.2. Водоснабдяване на с. Одоровци  2008 г. |  |  |  |  |  |  |  |  |  |  |  |  |
| 2.3. Подмяна поетапно на старата етернитова водопроводна мрежа с тръби РЕ за периода 2006 – 2013 г по 5 км годишно |  |  |  |  |  |  |  |  |  |  |  |  |
| 2.4. Изграждане на канализационна мрежа в гр. Брусарци през периода 2008 – 2010 г. |  |  |  |  |  |  |  |  |  |  |  |  |
| 2.5. Изграждане на пречиствателна станция в гр. Брусарци  2012 - 2013 г. |  |  |  |  |  |  |  |  |  |  |  |  |
| **Мярка № 3:**  **Развитие и модернизиране на далекосъобщителната мрежа** |  |  |  |  |  |  |  |  |  |  |  |  |
| 3.1. Въвеждане на цифрови телефонни централи и разширяване номенклатурата на услугите в пощенските станции |  |  |  |  |  |  |  |  |  |  |  |  |
| 3.2. Изграждане на Интернет мрежа на територията на общината |  |  |  |  |  |  |  |  |  |  |  |  |
| 3.3. Изграждане на Интернет клубове в град Брусарци и по – големите населени места |  |  |  |  |  |  |  |  |  |  |  |  |
| **Мярка № 4:**  **Реконструкция и доизграждане на ел. мрежата за улично осветление** |  |  |  |  |  |  |  |  |  |  |  |  |
| 4.1. Въвеждане в експлоатация на енергоспестяващи електрически лампи за осветление на населените места | 5 | 5 | 5 |  | 5 |  |  |  |  |  |  |  |
| **Мярка № 5**  **Изграждане на обекти за административни и социално – битови нужди и обслужващи дейности** |  |  |  |  |  |  |  |  |  |  |  |  |
| 5.1. Реконструкция на стара сграда за сграда на общинска администрация с възможност за обслужване на гражданите на едно гише |  |  |  |  |  |  |  |  |  |  |  |  |
| 5.2. Изграждане на нов съвременен кухненски блок за нуждите на социалния патронаж |  |  |  |  |  |  |  |  |  |  |  |  |
| 5.3. Изграждане на хотел в гр. Брусарци  2007 г |  |  |  |  |  |  |  |  |  |  |  |  |
| 5.4. Рехабилитация на площади, обществени зелени площи, паркове и спортни детски площадки и съоръжения към тях |  |  |  |  |  |  |  |  |  |  |  |  |
| **Мярка №6**  **Реконструкция и модернизация на площадни пространства по населените места 2013** |  |  |  |  |  |  |  |  |  |  |  |  |
| 6.1. Реконструкция на централен градски площад гр. Брусарци 2007-2008 г. |  |  |  |  |  |  |  |  |  |  |  |  |
| 6.2. Обособяване на площадно пространство в с. Крива бара  2008-2010г. |  |  |  |  |  |  |  |  |  |  |  |  |
| 6.3. Ремонт площад с. Василовци, Дондуково, Киселево 2013 | 1 400 | 1 400 |  |  |  |  |  | 1 400 | 1 400 |  |  |  |
| **ЦЕЛ № 2**  **Развитие на социалната инфраструктура** |  |  |  |  |  |  |  |  |  |  |  |  |
| **Мярка № 1:**  **Оптимизиране структурата на социалните услуги и здравеопазването** |  |  |  |  |  |  |  |  |  |  |  |  |
| 1.1. Разширяване на обхвата на дейността”Домашен социален патронаж” на територията на общината  2005 – 2013 г | 10 | 10 | 10 |  | 10 |  |  |  |  |  |  |  |
| 1.2. Създаване на обществена трапезария  2007 г |  |  |  |  |  |  |  |  |  |  |  |  |
| 1.3. Организиране на кампании за събиране на дрехи втора употреба, храни и медикаменти за социално слаби хора и самотно живеещи пенсионери в общината  2005 – 2013 г |  |  |  |  |  |  |  |  |  |  |  |  |
| 1.4. Всеобща медицинска профилактика и ранния диагностик на инфаркти, инсулти и онкологични заболявания  2005 – 2013 г |  |  |  |  |  |  |  |  |  |  |  |  |
| 1.5. Повишаване на квалификацията на личните лекари по програми на Американския червен кръст във водещи български клиники  2006 - 2007 г |  |  |  |  |  |  |  |  |  |  |  |  |
| 1.6. Подобряване на здравната просвета сред населението по проблемите на наркоманията и алкохолизма  2006 – 2008 г |  |  |  |  |  |  |  |  |  |  |  |  |
| **Мярка № 2:**  **Обновяване и осъвременяване базата на обектите на образованието и културата** |  |  |  |  |  |  |  |  |  |  |  |  |
| 2.1. Ремонт на читалищните сгради и църковни храмове на територията на общината  2007 – 2013 г | 1 500 |  |  |  |  |  |  | 1 500 | 1 500 |  |  |  |
| 2.2. Обезпечаване на отделните самодейни колективи с подходящи помещения за репетиционна дейност  2007 г |  |  |  |  |  |  |  |  |  |  |  |  |
| 2.3. Ремонт на сгради на училища и детски градини с използване на съвременни материали с оглед икономии на топлоенергия  2013 г | 45 | 45 | 45 |  | 45 |  |  |  |  |  |  |  |
| 2.4. Закупуване на компютри и изграждане на компютърни кабинети във всички основни училища  2006 – 2007 г |  |  |  |  |  |  |  |  |  |  |  |  |
| 2.5. Създаване на кабинети по чуждоезиково обучение в училищата  2006 г |  |  |  |  |  |  |  |  |  |  |  |  |
| 2.6. Оборудване на спортни площадки в училищата на общината  2007 - 2008 г |  |  |  |  |  |  |  |  |  |  |  |  |
| 2.7. Възстановяване на стадиона в гр. Брусарци  2007 г |  |  |  |  |  |  |  |  |  |  |  |  |
| **ЦЕЛ № 3**  **Опазване на природната среда** |  |  |  |  |  |  |  |  |  |  |  |  |
| **Мярка № 1:**  **Укрепване на канали и подлежащи на ерозия брегове на реки** |  |  |  |  |  |  |  |  |  |  |  |  |
| 1.1. Корекция на коритото на река Лом при с. Василовци  2008 г. |  |  |  |  |  |  |  |  |  |  |  |  |
| 1.2. Мерки за изграждане и укрепване на инфраструктура с цел предотвратяване на наводнения в рамките на регулация на населените места на територията на общината | 1 000 | 150 | 150 | 100 | 50 |  |  | 850 | 850 |  |  |  |
| 1.3. Ограничаване на нерегламентирания добив на инертни материали от коритата на реките  2005 – 2007 г | - | - | - | - |  |  |  |  |  |  |  |  |
| 1.4. Залесяване на ерозирали брегове с подходяща за тази цел растителност  2006 –2009 г |  |  |  |  |  |  |  |  |  |  |  |  |
| **Мярка № 2:**  **Увеличаване на горските насаждения** |  |  |  |  |  |  |  |  |  |  |  |  |
| 2.1. Обновяване на горския фонд и засаждане на нови гори върху терени, общинска собственост  2005 – 2013 г. |  |  |  |  |  |  |  |  |  |  |  |  |
| **Мярка № 3:**  **Рационално използване и опазване на горите** |  |  |  |  |  |  |  |  |  |  |  |  |
| 3.1. Превантивна дейност по предотвратяване на незаконна сеч  2005 – 2008 г | - | - | - | - | - |  |  |  |  |  |  |  |
| 3.2. Реализация на цялостна програма на общината са залесяване на общински терени  2005 – 2013 г |  |  |  |  |  |  |  |  |  |  |  |  |
| 3.3. Повишаване на екологичната култура на населението по опазване на горите, природните дадености, вековните дървета и редките билки  2005 – 2013 г | - | - | - | - | - |  |  |  |  |  |  |  |
| **Мярка № 4:**  **Оптимизиране на системата за третиране на твърдите битови отпадъци** |  |  |  |  |  |  |  |  |  |  |  |  |
| 4.1. Ликвидиране на нерегламентираните сметища в населените места  2005 – 2007 г |  |  |  |  |  |  |  |  |  |  |  |  |
| 4.2. Ефективно управление на сметосъбирането, сметоизвозването и преработката на органични отпадъци | 10 | 10 | 10 |  | 10 |  |  |  |  |  |  |  |
| 4.3. Реализиране на програма за ефективно управление на твърдите битови отпадъци | 76 | 76 | 76 |  | 76 |  |  |  |  |  |  |  |
| **Мярка № 5:**  **„Подобряване на екологичното състояние и опазване на околната среда”** |  |  |  |  |  |  |  |  |  |  |  |  |
| 5.1. Изграждане на трупосъбирателни площадки |  |  |  |  |  |  |  |  |  |  |  |  |
| **ПРИОРИТЕТ Б:**  **Развитие на селското стопанство и преработка на селскостопанската продукция** |  |  |  |  |  |  |  |  |  |  |  |  |
| **ЦЕЛ № 1**  **Развитие на растениевъдството** |  |  |  |  |  |  |  |  |  |  |  |  |
| **Мярка № 1**  **Повишаване ефективността на зърно производството** |  |  |  |  |  |  |  |  |  |  |  |  |
| 1.1. Подобряване на сортовата структура в земеделието  2007 – 2009 г |  |  |  |  |  |  |  |  |  |  |  |  |
| 1.2. Възстановяване на хидромелиоративните съоръжения в общината и изграждане на нови такива  2008 –2013 г |  |  |  |  |  |  |  |  |  |  |  |  |
| 1.3. Изграждане на съвременни бази за съхранение на зърно и сушилни  2009 – 2013 г |  |  |  |  |  |  |  |  |  |  |  |  |
| 1.4. Оборудване на фермерските стопанства със съвременна обработваща техника  2008 – 2013 г |  |  |  |  |  |  |  |  |  |  |  |  |
| **Мярка № 2**  **Създаване на екологично чисто зеленчукопроизводство** |  |  |  |  |  |  |  |  |  |  |  |  |
| 2.1. Създаване на зеленчукови масиви с възможност за напояване от естествени водоизточници / р. Лом,  р. Гаговица, Киселевска бара /  2007 – 2011 г |  |  |  |  |  |  |  |  |  |  |  |  |
| 2.2. Изграждане на зеленчукова борса с пункт за лабораторен контрол на произведената продукция  2010 г |  |  |  |  |  |  |  |  |  |  |  |  |
| **Мярка № 3**  **Развитие на култивирано отглеждане на горски плодове** |  |  |  |  |  |  |  |  |  |  |  |  |
| 3.1. Създаване на масиви от горски плодове с възможност за механизирано обработване  2005 – 2009 г |  |  |  |  |  |  |  |  |  |  |  |  |
| 3.2. Изграждане на пунктове за изкупуване на произведените горски плодове  2009 г | 80 |  |  |  |  |  |  |  |  |  |  |  |
| **Мярка № 4**  **Развитие на лозаро – винарството** |  |  |  |  |  |  |  |  |  |  |  |  |
| 4.1. Създаване на лозови масиви  2006 – 2010 г |  |  |  |  |  |  |  |  |  |  |  |  |
| 4.2. Изграждане на винарска изба и цех за бутилиране на вина  2011 – 2013 г |  |  |  |  |  |  |  |  |  |  |  |  |
| **ЦЕЛ № 2**  **Развитие на животновъдството** |  |  |  |  |  |  |  |  |  |  |  |  |
| **Мярка № 1**  **Стимулиране създаването на племенни стада чрез селекционно – племенни механизми** |  |  |  |  |  |  |  |  |  |  |  |  |
| 1.1. Създаване и реализация на пилотен проект за модерна семейна ферма  2008 г |  |  |  |  |  |  |  |  |  |  |  |  |
| 1.2. Внедряване на нови породи животни с цел увеличаване производството на мляко  2007 – 2011 г |  |  |  |  |  |  |  |  |  |  |  |  |
| 1.3. Подобряване на генетичния фонд крави с цел създаване на високопродуктивни кръстоски  2006 – 2011 г |  |  |  |  |  |  |  |  |  |  |  |  |
| 1.4. Подобряване на технологичните линии и инфраструктурата в животновъдните ферми  2008 – 2012 г |  |  |  |  |  |  |  |  |  |  |  |  |
| **Мярка № 2**  **Разширяване на пчелните семейства** |  |  |  |  |  |  |  |  |  |  |  |  |
| 2.1. Обучение на пчеларите от общината по програми, даващи подробна информация за изискванията на Европейския съюз за производство на пчелен мед  2006 г |  |  |  |  |  |  |  |  |  |  |  |  |
| 2.2. Създаване на сдружения на пчелари като възможност за увеличаване на броя на пчелните семейства  2006 г | - | - | - | - |  |  |  |  |  |  |  |  |
| **Мярка № 3**  **Изграждане тържища за животни и животинска продукция и създаване на нови пунктове за млекоизкупуване** |  |  |  |  |  |  |  |  |  |  |  |  |
| 3.1. Изграждане на животински пазар, отговарящ на съвременните изисквания  2008 г |  |  |  |  |  |  |  |  |  |  |  |  |
| 3.2. Разширяване на мрежата от млекопунктове в общината  2006 –2008 г |  |  |  |  |  |  |  |  |  |  |  |  |
| 3.3. Изграждане на пункт за контрол на качеството на произведената животинска продукция  2009 г |  |  |  |  |  |  |  |  |  |  |  |  |
| 3.4. Организиране на рекламна дейност в Интернет страницата на общината и медиите за произведената селскостопанска продукция  2007 г |  |  |  |  |  |  |  |  |  |  |  |  |
| **ЦЕЛ № 3**  **Създаване и развитие на малки предприятия за преработване на селскостопанска продукция** |  |  |  |  |  |  |  |  |  |  |  |  |
| **Мярка № 1**  **Преработка на месо и месни продукти** |  |  |  |  |  |  |  |  |  |  |  |  |
| 1.1. Проучване на възможност за изграждане на клонове на водещи фирми в месопреработването на територията на общината  2006 - 2007 г | - | - | - | - | - | - |  |  |  |  |  |  |
| **Мярка № 2**  **Преработка на плодове и зеленчуци** |  |  |  |  |  |  |  |  |  |  |  |  |
| 2.1. Изграждане на хладилна база с възможност за съхранение на дълбоко замразени плодове и зеленчуци  2012 г |  |  |  |  |  |  |  |  |  |  |  |  |
| 2.2. Изграждане на малко предприятие за производство на зеленчукови и плодови консерви  2010 - 2012 г |  |  |  |  |  |  |  |  |  |  |  |  |
| **Мярка № 3**  **Преработка на мляко и млечни продукти** |  |  |  |  |  |  |  |  |  |  |  |  |
| 3.1. Създаване на малки семейни мандри със сертификати за произведената продукция  2009 – 2013 г |  |  |  |  |  |  |  |  |  |  |  |  |
| **Мярка № 4**  **Подготовка и стимулиране на населението за отпочване на собствен бизнес** |  |  |  |  |  |  |  |  |  |  |  |  |
| 4.1. Изграждане на Общински център за развитие, предоставящ информационна и консултантска помощ и стимулиращ предприемаческата активност  2007 г |  |  |  |  |  |  |  |  |  |  |  |  |
| 4.2. Предоставяне на терени и сгради общинска собственост за развитие на малък бизнес  2005 – 2013 г |  |  |  |  |  |  |  |  |  |  |  |  |
| 4.3. Подкрепа участието на местни производители в национални и международни изложения  2005 – 2013 г |  |  |  |  |  |  |  |  |  |  |  |  |
| 4.4. Създаване на сдружения на земеделски производители като предпоставка за възможност за кандидатстване с проекти в Европейския съюз  2005 – 2006 г | - | - | - | - | - |  |  |  |  |  |  |  |
| 4.5. Организиране на форуми за обсъждане на бизнес средата и кръгли маси за бизнесмени с цел обмяна на бизнес идеи  2006 – 2008 г |  |  |  |  |  |  |  |  |  |  |  |  |
| 4.6. Осигуряване на общински преференции за български и чуждестранни производители  2005 – 2013 г | - | - | - | - | - |  |  |  |  |  |  |  |
| 4.7. Внедряване на критериите на Европейския съюз за оценка качеството на произведената в общината продукция  2007 г | - | - | -- | - | - |  |  |  |  |  |  |  |
| **ПРИОРИТЕТ В:**  **Намаляване на безработицата** |  |  |  |  |  |  |  |  |  |  |  |  |
| **ЦЕЛ № 1**  **Стабилизиране на заетостта и нови работни места** |  |  |  |  |  |  |  |  |  |  |  |  |
| **Мярка № 1:**  **Нови работни места в малките предприятия по преработка на селскостопанска продукция** | - | - | - | - | - |  |  |  |  |  |  |  |
| 1.1. Преференции за малки предприятия, наели местна работна ръка на постоянен срок  2005 –2013 г | - | - | - | - | - |  |  |  |  |  |  |  |
| 1. 2. Договаряне на работни места при отдаване на общинска собственост на инвеститори за развиване на бизнес  2005 – 2013 г | - | - | - | - | - |  |  |  |  |  |  |  |
| **Мярка № 2**  **Стимулиране на само наемането в малките семейни стопанства** |  |  |  |  |  |  |  |  |  |  |  |  |
| 2.1. Намаляване на безработицата по пътя на само наемането за развитие на семейно земеделско стопанство с обработваема земя до 50 дка  2005 – 2010 г |  |  |  |  |  |  |  |  |  |  |  |  |
| **ЦЕЛ № 2**  **Трудова реализация на безработните и хората в неравностойно положение на пазара на труда** |  |  |  |  |  |  |  |  |  |  |  |  |
| **Мярка №1**  **Програми за квалификация и преквалификация на безработни** |  |  |  |  |  |  |  |  |  |  |  |  |
| 1.1. Преквалификация на трайно безработните в съответствие с ново разкритите работни места в новосъздадените предприятия  2006 – 2013 г | 20 | 20 | 20 | 20 |  |  |  |  |  |  |  |  |
| 1.2. Реализиране на проекти за професионална квалификация на специалисти в преработващата промишленост на базата на СОУ – гр. Брусарци  2008 - 2011 г |  |  |  |  |  |  |  |  |  |  |  |  |
| 1.3. Профилиране на част от завършващите в общината средно образование по специалностите „Маркетинг на селскостопанската продукция” и “Управление на малка семейна ферма”  2009 – 2013 г |  |  |  |  |  |  |  |  |  |  |  |  |
| **Мярка № 2**  **Реализация на инвалиди на пазара на труда** |  |  |  |  |  |  |  |  |  |  |  |  |
| 2.1. Обезпечаване на определен процент работни места за инвалиди с подходяща квалификация в общинска администрация и общинските структури  2005 – 2013 г |  |  |  |  |  |  |  |  |  |  |  |  |
| **Мярка № 3**  **Специфични програми за заетост на ромското население** |  |  |  |  |  |  |  |  |  |  |  |  |
| 3.1. Възстановяване на характерни за ромския етнос занаяти  2007 - 2009 г |  |  |  |  |  |  |  |  |  |  |  |  |
| 3.2. Разкриване на работни места за ниско квалифициран труд при реализация на инфраструктурни проекти  2005 – 2013 г |  |  |  |  |  |  |  |  |  |  |  |  |
| 3.3. Оземляване със земя от общинския поземлен фонд до 5 дка  2006 – 2007 г |  |  |  |  |  |  |  |  |  |  |  |  |
| 3.4. Реализация на програми за временна заетост  2005 – 2013 г | 50 | 50 | 50 | 50 |  |  |  |  |  |  |  |  |
| **ОБЩО** |  |  |  |  |  |  |  |  |  |  |  |  |

# СПИСЪК НА РЕАЛИЗИРАНИТЕ ПРОЕКТИ /ДЕЙНОСТИ СЪС СОБСТВЕНИ ОБЩИНСКИ СРЕДСТВА, ВКЛЮЧИТЕЛНО КАПИТАЛОВИ РАЗХОДИ ЗА ПЕРИОДА 2007-2012 г.

**НА ОБЩИНА БРУСАРЦИ**

**2007 г.**

**І. Целеви средства.**

|  |  |  |
| --- | --- | --- |
| **НАИМЕНОВАНИЕ** | **План** | **Отчет** |
| 1. Читалище Брусарци | 96771 | 96771 |
| 2. Читалище Крива бара | 10000 | 10000 |
| 3. СОУ “Христо Ботев” - гр. Брусарци | 16300 | 16300 |
| 4. Компютри кметства | 4729 | 4729 |
| 5. Път “Брусарци-Медковец” | 57100 | 57100 |
| 6. Компютър читалище Брусарци | 1000 | 1000 |
| **ВСИЧКО:** | **185900** | **185900** |

**ІІ.Собствени средства.**

|  |  |  |
| --- | --- | --- |
| **НАИМЕНОВАНИЕ** | **План** | **Отчет** |
| 1. Сметосъбираща машина | 112800 | 112800 |
| 2. Компютри кметства | 1781 | 1781 |
| 3. Косачки-2бр. | 1020 | 1020 |
| 4. СОУ ”Хр. Ботев” - гр. Брусарци | 28846 | 28696 |
| 5. Ремонт кух. блок ОДЗ-гр.Брусарци | 24342 | 24342 |
| 6. Основен ремонт ЦДГ-Василовци | 5000 | 5000 |
| 7. Основен ремонт покрив Читалище - Брусарци | 7290 | 4285 |
| 8. Основен ремонт Читалище – Крива бара | 18656 | 18656 |
| 9. Основен ремонт Читалище - Смирненски | 7432 | 7432 |
| 10. Ремонт Читалище - Буковец | 1974 | 1974 |
| 11. Ремонт Домашен социален патронаж гр.Брусарци | 2186 | 2186 |
| 12. Ремонт клуб на пенсионера-с. Василовци | 450 | 450 |
| 13. Ремонт сграда пожарна | 626 | 626 |
| 14. Ремонт кметство Дондуково | 344 | 344 |
| 15. Ремонт вътрешна инсталация кметство Василовци | 1677 | 1677 |
| 16. Доставка барплот ОА-Брусарци | 3804 | 3804 |
| 17. Ремонт улично осветление - Кн. махала | 2491 | 2491 |
| 18. Ремонт улично осветление - Дъб. м-ла и Киселево | 4010 | 4010 |
| 19. Ремонт улично осветление - Василовци | 20156 | 20156 |
| 20. Ремонт улично осветление - Дондуково | 420 | 420 |
| 21. Ремонт улично осветление - Буковец и Одоровци | 12470 | 12470 |
| 22. Ремонт улично осветление - Брусарци | 18712 | 18712 |
| 23. Ремонт улично осветление - Кр.бара | 3103 | 3103 |
| 24. Изграждане тротоари-Брусарци | 7741 | 7741 |
| 25. Автобусни спирки | 12000 | 12000 |
| 26. Специализиран автомобил за готова храна-ДСП-ж | 26182 | 26182 |
| 27. Специализиран автомобил за ДСП-ж | 23089 | 23089 |
| 28. Доставка на климатици | 6660 | 6660 |
| 29. ДМА - кметство Василовци | 1490 | 1490 |
| 30. Изгражадене на отводнителни съоръжения на Дреновка - Василовци | 167193 | 167193 |
| 31. Компютър Читалище - Брусарци | **-** | 21 |
| 32. Програмни продукти | 1236 | 1236 |
| **ВСИЧКО:** | **525181** | **523047** |

**ІІІ. Други източници**

|  |  |  |
| --- | --- | --- |
| **НАИМЕНОВАНИЕ** | **План** | **Отчет** |
| 1. Парк за отдих - с. Василовци | 5009 | 5009 |
| 2. Кът за отдих - гр. Брусарци | 4997 | 4997 |
| **ВСИЧКО:** | **10006** | **10006** |

**2008 г.**

|  |  |  |  |
| --- | --- | --- | --- |
| **І.** | **Целеви средства** | **План** | **Отчет** |
| 1. | Изграждане път Брусарци - Медковец | 57 100 | 57 100 |
| 2. | Закупен щил храсторез | 1 378 | 1 378 |
| 3. | Закупен багер - товарач | 83 260 | 83 260 |
| 4. | Основен ремонт сграда Промкомбинат | 8 622 | 8 622 |
| 5. | Проекти по евро програми | 7 640 | 7 640 |
| 6. | Реконструкция площад Брусарци | 39 403 | 39 403 |
| 7. | Ремонт ЦДГ | 30 000 |  |
|  | **ВСИЧКО:** | **227 403** | **197 403** |
| **ІІ.** | **Собствени средства** | **90 694** | **90 694** |
| 1. | Закупен багер товарач | 35 516 | 35 516 |
| 2. | Проекти по евро програми | 4 950 | 4 950 |
| 3. | Закупени видеокамери | 5 352 | 5 352 |
| 4. | Закупено снегоринно гребло | 8 940 | 8 940 |
| 5. | Основен ремонт училище Брусарци | 21 042 | 21 042 |
| 6. | Основен Ремонт читалище Брусарци | 10 734 | 10 734 |
| 7. | Основен ремонт читалище Крива бара | 4 160 | 4 160 |
|  |  | **318 097** | **288 097** |

**2009 г.**

|  |  |  |  |
| --- | --- | --- | --- |
| **№ по ред** | **НАИМЕНОВАНИЕ** | **Уточнен годишен план** | **Отчет** |
| **1** | **2** | **3** | **4** |
| **І.** | **Целеви средства** | **210 060** | **210 060** |
| 1. | Ремонт сграда пожарна | 11 372 | 11 372 |
| 2. | Ремонт сграда полиция | 16 621 | 16 621 |
| 3. | Саниране помещения ІІ етаж ПК „Възход” | 491 | 491 |
| 4. | Закриване сметища | 300 | 300 |
| 5. | Изграждане ограда административна сграда община | 11 275 | 11 275 |
| 6. | Доизграждане улично осветление с.Василовци | 6 955 | 6 955 |
| 7. | Доизграждане улично осветление с.Киселево | 1 720 | 1 720 |
| 8. | Доставка оборудване на клуб на пенсионера с.Василовци | 6 928 | 6 928 |
| 9. | Саниране част от читалищна сграда  с.Крива бара | 7 523 | 7 523 |
| 10. | Основен ремонт и прилежащи части с. Василовци | 54 900 | 54 900 |
| 11. | Изграждане огради гробищен парк | 6 929 | 6 929 |
| 12. | Изграждане път Брусарци - Медковец | 57 150 | 57 150 |
| 13. | Ремонт клуб на пенсионера | 929 | 929 |
| 14. | Ремонт парна инсталация ОДЗ Брусарци | 6 720 | 6 720 |
| 15. | Ремонт покрив прилежащи части Читалище с. Крива бара | 9 483 | 9 483 |
| 16. | Ремонт улично осветление Брусарци | 2 279 | 2 279 |
| 17. | Доставка и поставяне алуминиева дограма Здравна служба с. Крива бара | 2 000 | 2 000 |
| 18. | Вътрешен ремонт Кметство Василовци | 5 201 | 5 201 |
| 19. | Закупуване косачка | 1 284 | 1 284 |
| **ІІ.** | **Собствени средства** | **102 801** | **82 561** |
| 1. | Ремонт кухненски блок ОДЗ Брусарци | 29 785 | 29 785 |
| 2. | Закриване сметища | 5 240 |  |
| 3. | Доставка контейнери | 30 000 | 30 000 |
| 4. | Разработване на проекти | 15 000 |  |
| 5. | Ремонт клуб на пенсионера Брусарци | 389 | 389 |
| 6. | Ремонт улично осветление Брусарци | 2 643 | 2 643 |
| 7. | Ремонт улично осветление с.Смирненски | 1 170 | 1 170 |
| 8. | Закупуване косачка | 1 296 | 1 296 |
| 9. | Ограда гробищен парк Брусарци | 1 980 | 1 980 |
| 10. | Доставка и монтиране климатици СОУ „Хр. Ботев” | 11 440 | 11 440 |
| 11. | Окабеляване сграда СОУ „Хр. Ботев” | 2 208 | 2 208 |
| 12. | Оборудване училищен стол СОУ „Хр. Ботев” | 1 650 | 1 650 |
| **ІІІ.** | **Други - ПУДООС** | **24 606** | **29 606** |
| 1. | Почистване на замърсени терени и изграждане на Еко парк с. Крива бара | 4 971 | 9 971 |
| 2. | Почистване на замърсени терени и създаване на Еко парк с. Смирненски | 9 675 | 9 675 |
| 3. | Почистване и облагородяване парк с.Дондуково | 9 960 | 9 960 |
|  | **ВСИЧКО (І + ІІ + ІІІ):** | 337 467 | 322 227 |

**2010 г.**

|  |  |  |  |  |
| --- | --- | --- | --- | --- |
| **№ по ред** | **НАИМЕНОВАНИЕ** | **Уточнен годишен план** | **Отчет 31.12.2010г.** | **%** |
| І. | Целеви средства | 94800 | 94765 | 99,96 |
| 1. | Проекти | 15120 | 15120 | 100 |
| 2. | Ремонт поликлиника Брусарци | 10987 | 10987 | 100 |
| 3. | Ремонт читалище Брусарци - сан. възел | 4415 | 4415 | 100 |
| 4. | Ремонт покрив стадион Брусарци | 4193 | 4193 | 100 |
| 5. | Ремонт общински пътища | 53900 | 53900 | 100 |
| 6. | Ремонт Кметство Дондуково | 6185 | 6150 | 99,43 |
|  |  |  |  |  |
| ІІ. | Собствени средства | 60000 | 806 | 1,34 |
| 1. | Ремонт улично осветление | 806 | 806 | 100 |
| 2. | Ремонт спирка Дондуково | 1194 | - | - |
| 3. | Рампа инвалиди | 7000 | - | - |
| 4. | Ремонт Кметство Василовци | 3000 | - | - |
| 5. | Ремонт Кметство Буковец | 2000 | - | - |
| 6. | Ремонт Кметство Крива бара | 5000 | - | - |
| 7. | Ремонт Кметство Дондуково | 6000 | - | - |
| 8. | Ремонт спортна база Брусарци | 10000 | - | - |
| 9. | Проекти | 25000 | - | - |
|  |  |  |  |  |
| ІІІ. | Други източници | 14792 | 6604 | 44,65 |
| 1. | Ремонт СОУ Брусарци | 5727 | 1649 | 28,79 |
| 2. | Ремонт ОУ Крива бара | 2093 | - | - |
| 3. | Ремонт ОУ Василовци | 2001 | - | - |
| 4. | От ПУДООС – изграждане ул. осветление | 4971 | 4955 | 99,68 |
|  | Всичко: | 169592 | 102175 | 60,25 |

**2011 г.**

|  |  |  |  |  |
| --- | --- | --- | --- | --- |
| **№ по ред** | **НАИМЕНОВАНИЕ** | **Уточнен годишен план** | **Отчет 31.12.2011г.** | **%** |
| **І.** | **Целеви средства** |  |  |  |
| 1. | Ремонт пътища | 53 900 | 53 621 | 99,48 |
| 2. | Площад с.Крива бара | 18 501 | 18 501 | 100 |
| 3. | Ремонт тротоари | 2 782 | 2 782 | 100 |
| 4. | Ремонт улично осветление | 6 578 | 6 578 | 100 |
| 5. | Закупени тахографи - автобуси | 3 600 | 3 600 | 100 |
| 6. | Закупена изкуствена трева-сп. площадка | 5 801 | 5 801 | 100 |
| 7. | Закупен климатик читалище гр. Брусарци | 900 | 900 | 100 |
| 8. | Ремонт столова патронаж | 2 638 | 2 638 | 100 |
|  | **Всичко:** | **94 700** | **94 421** | **99,70** |
| **ІІ.** | **Собствени средства** |  |  |  |
| 1. | Проекти | 13 829 | **-** | **-** |
| 2. | Площад с. Крива бара | 1 072 | 1 071 | 100 |
| 3. | Закупено ДМА с. Василовци | 700 | 700 | 100 |
| 4. | Основен ремонт ЦДГ с. Крива бара | 10 475 | 10 475 | 100 |
| 5. | Закупено ДМА – ЦДГ с. Крива бара | 1 244 | 1 244 | 100 |
| 6. | Закупено ДМА – ОДЗ гр. Брусарци | 7 774 | 3 988 | 51,30 |
| 7. | Ремонт училище с. Крива бара | 1 932 | - | - |
| 8. | Ремонт училище с. Василовци | 1 978 | - | - |
| 9. | Закупено ДМА –СОУ гр. Брусарци | 5 836 | 5 375 | 92,10 |
| 10. | Ремонт детска ясла | 1 901 | **-** | **-** |
|  | **Всичко:** | **46 741** | **22 853** | **49,42** |
|  | **Всичко капиталови разходи:** | **141 441** | **117 274** | **82,91** |

**2012 г.**

|  |  |  |
| --- | --- | --- |
| **І. ЦЕЛЕВИ СРЕДСТВА** | | |
| **№** | **НАИМЕНОВАНИЕ** | **ОТЧЕТ към 31.12.12г.** |
| 1. | Обследване и изготвяне на работен проект за реконструкция и уширение на съществуващ мост Брусарци – Медковец – Долно Церовене, общ. Брусарци, включително увеличаване на товароспособността до нормени и извъннормени местни товари до 60 тона. | 17 244 |
| 2. | Проектиране и ремонт на път варианта и пътното съоръжение Смирненски – Буковец – Белотинци, при с. Буковец | 18 087 |
| 3. | Съфинансиране проект – Изграждане и укрепване на инфраструктура за предотвратяване на наводнения с. Смирненски | 40 900 |
|  | **Всичко целеви средства:** | **76 231** |

|  |  |  |
| --- | --- | --- |
| **ІІ. СОБСТВЕНИ СРЕДСТВА** | | |
| **№** | **НАИМЕНОВАНИЕ** | **ОТЧЕТ към 31.12.12г.** |
| **І.** | **Собствени средства:** | **39 858** |
| 1. | Закупуване компютри общинска администрация | 1 011 |
| 2. | Съфинансиране проект – Изграждане и укрепване на инфраструктура за предотвратяване на наводнения с. Смирненски | 9 035 |
| 3. | Озеленяване и възстановяване на зона за отдих с. Дъбова махала | 1 032 |
| 4. | ДДС по ВиК проект | 9 780 |
| 5. | Закупуване на микробуси общинска администрация | 19 000 |
| **ІІ.** | **Подобряване на МТБ на училищата:** | **6 701** |
| 1. | Закупуване на принтер СОУ Брусарци | 3 367 |
| 2. | Закупуване на офис оборудване СОУ Брусарци | 1 754 |
| 3. | Закупуване на климатик ОУ Крива бара | 1 580 |
| **ІІІ.** | **Други източници (ПУДООС):** | **12 178** |
| 1. | Закупуване на компютри ОДЗ и ЦДГ - ПУДООС | 2 498 |
| 2. | Озеленяване и възстановяване на зона за отдих с. Дъбова махала - ПУДООС | 9 680 |
|  | **Всичко собствени средства:** | **58 737** |
|  | **ВСИЧКО КАПИТАЛОВИ РАЗХОДИ:** | **134 968** |

**V. ОСИГУРЯВАНЕ НА ИНФОРМАЦИЯ И ПУБЛИЧНОСТ НА ОБЩИНСКИЯ ПЛАН ЗА РАЗВИТИЕ .**

Важно условие за успешната реализация на Общинския план за развитие е предприемането на активни действия за неговото популяризиране в общността. Трябва да се използват различни стратегии, за да се подсигури постоянна информираност на всички сектори и сегменти на населението от общността в течение на целия цикъл на реализация на плана. От важно значение е да се следи текущото мнение на населението и предоставянето на възможност на гражданите да дават своя принос в тази реализация.

Тези действия се координират от създадена със заповед на кмета на общината, група по популяризиране. За постигане на своите цели и задачи, групата по популяризирането разчита на активната подкрепа на екипа, разработил Общинският план за развитие и на служителите от общинската администрация.

Програмата за популяризиране следва принципа на включване на всички заинтересовани страни. Индикатор за добра програма за популяризиране е липсата на изненада, тъй като хората са запознати със съдържанието на плана благодарение на постоянните информационни потоци, създадени от групата по популяризирането.

Информация за Общинския план за развитие и степента на неговата реализация се осъществява чрез различни форми.

Общоградските и общоселски събрания са една до голяма степен ефективна форма на контакт на общинската управа и населението, където общността получава информация за процеса на реализация на Общинския план и в същото време може да изказва своето мнение, интереси или тревоги в тази връзка, като по този начин дава своя принос в този процес. Вариант на тези събрания са кварталните събрания, информиращи онази част от населението, която по една или друга причина не участва в общоградските и общоселските събрания.

Голямо значение за информираността на населението имат местната преса и електронните медии. Групата по популяризирането по подходящ начин предоставя на медиите за публикация и излъчване както самият Общински план за развитие, така и в последствие информация за неговата реализация.

Основните насоки за развитие на общината могат да бъдат оформени и отпечатани на рекламни листовки, които могат да се пускат по пощата или да се раздават на ръка. Добре оформените листовки носят положителен заряд и създават впечатление за нещо важно.

Във века на технологиите ефективен начин да се предостави информация на общността е да се публикува Общинският план за развитие и изпълнението му на всеки определен етап в уеб страницата на общината. Освен това Интернет дава възможност на потребителите да дадат своя принос чрез участие в проучвания online или попълване на талони за обратна връзка.

В групата по популяризиране се определят конкретни отговорници за всяка от изброените сфери на дейност. Общинският план за развитие сам по себе си не е достатъчен за да осигури успех. Това може да стане с широкото участие на населението. Една изобретателна, добре подготвена и усилено работеща група по популяризирането може да привлече вниманието на общността и да има съществен принос в реализацията на Общинския план за развитие.

**VІ. ИЗПЪЛНЕНИЕ, НАБЛЮДЕНИЕ, КОНТРОЛ И АКТУАЛИЗАЦИЯ НА ОБЩИНСКИЯ ПЛАН ЗА РАЗВИТИЕ.**

Процесът по реализация на **Общински план за развитие 2005 – 2013 година”** е многообразен процес, свързан с влиянието на редица фактори и зависещ от много обстоятелства в един сравнително дълъг период от време, при различни политически, икономически и социални ситуации. В тази връзка е практически невъзможно абсолютно точно да се предвидят всички промени, които ще настъпят при реализацията на плана. Изпълнението на Общинския план за развитие следва да се възприеме като един непрекъснат процес на наблюдение, контрол и актуализация, вземайки предвид допуснатите грешки, появилите се трудности и неуспехи, процес на корекция на съществуващите вече насоки за развитие в зависимост от настъпилите нови обстоятелства и променена среда.

**Важно е да се знае, че Общинският план за развитие дава само перспективите и насоките и не може да бъде строга рамка, ограничаваща възможните дейности, програми и проекти. Този план е базата за изготвяне на годишните планове на общината.**

За осъществяване на наблюдението е необходимо да се създаде мониторингова група, в която да бъдат включени представители от всички сектори: публичен (община и държавни структури на територията на общината), частен и неправителствени организации. Съставът на групата се предлага от кмета на общината и се одобрява от Общинския съвет.

Мониторинговата група има задължение да наблюдава като широкопредставен орган самият процес на реализация на Общинския план за развитие, като изготвя отчети до Общинския съвет за успехите, неуспехите, проблемите и причините в процеса на изпълнение.

Кметът на общината осъществява непосредствен контрол, като той може да възлага на своя заместник или определени специалисти от общинската администрация да наблюдават една или друга задача в зависимост от ресора, за който отговарят.

Общият контрол по реализацията на Общинския план за развитие се осъществява от Общинския съвет на базата на представен от кмета годишен доклад и информация от мониторинговата група.

Резултатите от реализацията на Общинския план за развитие се отчитат по следните критерии:

* Демографска стабилизация;
* Намаляване на безработицата;
* Ръст на брутния вътрешен продукт на човек от населението в общината;
* Повишаване доходите на човек от населението и сравняване на същите със социалните стандарти;
* Подобряване на екологичната обстановка;
* Конкурентоспособност и жизненост на културно – образователните институции.

При отчитане на резултатите от изпълнението се използват следните индикатори:

* Брой и структура на населението;
* Равнище на безработицата;
* Нетни приходи от продажби на човек от населението;
* Парични доходи на човек от населението;
* Намаляване на замърсяването на въздуха, водите и почвите;
* Брой на студентите и учащите се спрямо общото население на общината.

Кръгът от индикатори може да бъде разширен и с други социално-политически показатели, имащи отношение към някои специфични и общи ефекти и въздействия от прилагането на предвидените програми в Общинския план за развитие.

Актуализацията на общинския план за развитие за периода 2007 – 2013 г. се одобряват от Общинския съвет.



1. Данни на НСИ [↑](#footnote-ref-1)
2. Националната дефиниция определя като селски райони общините, в които няма населено място с население над 30 хил. души. [↑](#footnote-ref-2)
3. Данни от преброяване на населението и жилищния фонд, 01.02.2011 г. [↑](#footnote-ref-3)
4. Естественият прираст на населението (раждаемост, смъртност, естествен прираст) е по настоящ адрес. Настоящият адрес заменя действащата в страната до 01.01.2000 г. адресна регистрация на гражданите. Това е адресът, който отговаря на документално заявеното местоживеене на лицето. [↑](#footnote-ref-4)
5. Етническата група представлява общност от лица, близки по произход, бит, култура и език. [↑](#footnote-ref-5)
6. Преброяване на населението и жилищния фонд, 01.02.2011 г. [↑](#footnote-ref-6)
7. Използваната земеделска площна стопанствата включва обработваемата им земя, трайните насаждания, постоянно затревените площи и семейните градини. В ИЗП на стопанствата не се включват колективно ползваните от няколко стопанства общи площи за паша на животните. [↑](#footnote-ref-7)
8. НСИ, Баланс на територията на Република България към 31.12.2000 г. по вид територии [↑](#footnote-ref-8)
9. Националната дефиниция определя като селски райони общините, в които няма населено място с население над 30 хил. души. [↑](#footnote-ref-9)
10. Данни на НСИ [↑](#footnote-ref-10)
11. Преброяване на населението и жилищния фонд, 01.02.2011 г. [↑](#footnote-ref-11)
12. Национална класификация на професиите и длъжностите, 2011 г. [↑](#footnote-ref-12)